İranda telefonla 1 saatdan 99 ilə qədər müvəqqəti nikah kəsilir – www.din.az\nDünya Xəbərləriİranda telefonla 1 saatdan 99 ilə qədər müvəqqəti nikah kəsilir\nİranda telefonla 1 saatdan 99 ilə qədər müvəqqəti nikah kəsilir\n1 saatlıq evlilik oyunu İran qanunlara görə tətbiq olunur…\nİranda mobil mesajlaşma yolu ilə qurulan qruplar vasitəsi ilə müəyyən bir ödəniş qarşılığında müvəqqəti nikah qıyılır.\n“Telegram” adlı mobil mesajlaşma tətbiqi üzərində qurulan qruplar müvəqqəti nikah (muta nikahı) kəsilir.\n“Din.az” xəbər verir ki, İranda islahatçılara yaxınlığı ilə tanınan “İbtikar” qəzetinin yayımladığı xəbərə görə, sözügedən qruplara üzv olanlar müvəqqəti nikah kəsdirmək istədiyi insanı xüsusiyyətlərinə görə siyahıdan seçir.\n1 saatdan 99 ilə qədər nikah kəsilə bilir…\nDaha sonra seçdiyi insana “mihr” adı altında, qrupun rəhbərlərinə də “məsləhətçi” xidməti qarşılığında müəyyən bir məbləğ ödəyərək 1 saatdan 99 ilə qədər nikah kəsilə bilir.\nMüvəqqəti nikah üçün təqribən 95 – 640 manat arasında məbləğ ödənilir…\nSözügedən qrup vasitəsi ilə müvəqqəti nikah kəsdirmək istəyən kişilərin 2 milyon riyal (95 manat) ilə 15 milyon riyal (640-650 manat) arasında pul ödəməsi lazımdır. Qrupa üzv olan kişilər üçün yaşları daxil olmaqla heç bir şərt qoyulmur. Müvəqqəti nikah kəsdirmək istəyən qadınlar isə qrupa üzv olmaq üçün şəxsi məlumatlarını və bəzi məlumatları verən sənədi doldurmaq məcburiyyətindədir.\n“İbtikar” qəzetinə danışan bir istifadəçi “qadınların qürurunu qorumaq üçün onların şəxsi məlumatları sadəcə mərkəzdə gizli saxlanılır və başqa heç bir yerdə qeyd olunmur. Bundan başqa qrupda heç bir qadının şəkilləri də paylaşılmır” deyərək bildirib.\n7 min nəfərə çatıb…\nXəbərdə, “Telegram”dakı qrupun qurucusunun həyata keçirdikləri işi ölkədəki mədəni qanuna uyğun olaraq xarakterizə etdiyi və qısa müddət ərzində yaradılan qrupun indiyə qədər 7 min nəfərə çatdığını da qeyd edib.\nŞiəliyin təməl təlimlərindən olan və bir qisim şiələrin seçdiyi muta nikahı, qadın və kişinin müəyyən bir müddət və məbləğ (mihr) qarşılığında anlaşaraq başlatdıqları bir evlilik oyunu İrandakı mədəni qanunlara görə tətbiq olunur.\n1 şərh İranda telefonla 1 saatdan 99 ilə qədər müvəqqəti nikah kəsilir üçün\n13 İyul 2016 | 18:04\nOna görədə Ayətullah ağam deyib sevirlərdə. Burdan hicaba görə zülm edir o tərəfdən zinaha sövq edir. Belə deyəkdə konfeti kağıza büküb satır.


Bu qış qazpulunun az yığıldığı rayon mərkəzləri və şəhərlər qazsız qala bilər\nBu həftə leriklilər ikiqat bayram etdilər. Azərbaycanın cənubunda – dağlar qoynunda yerləşən bu rayona ilk dəfə qaz çəkildi. Düzdür, təbii qaz hələlik 100-120 evə verilir. Amma yaxın aylarda bütün Lerikin qazlaşdırılacağı vəd olunub. Lerik sakini Qalib Ağayevsə bütün rayonun adından söz verməyə hazırdır ki, abonentlər qazpulunu vaxtlı-vaxtında verəcəklər: «Bu, çox böyük hadisədih. Əhali dağılışmayacaq. Qaz abadlıqdır, yeni iş yerləridir. Meşələr qırılmayacaq».\nAmma «Azəriqaz» Qapalı Səhmdar Cəmiyyəti bir yandan sevindirsə də, o biri yandan ürək açmayan bir xəbərdarlıq etdi. Bu qış qazpulunun az yığıldığı rayon mərkəzləri və şəhərlər qazsız qala bilər. Qurum qazpulunu yığmaq üçün yenicə tətbiq etməyə başladığı üsulu yenə də davam etdirmək, sadəcə, bütöv rayon və şəhərlərin qazını kəsmək niyyətindədir. Bunu Səhmdar Cəmiyyətin rəhbəri Əlixan Məlikov deyir.\n«Azəriqaz» bu qış qazın qiymətinin qaldırılmasını da istisna etmir. Səhmdar Cəmiyyətdən bildirirlər ki, Rusiyadan alınan qaz bahalaşarsa, qiymətlərə təsirsiz ötüşməyəcək\n«Azəriqaz»ın bu addımının istehlakçının hüququnu pozduğunu bildirən İstehlakçıların Hüquqlarını Müdafiə Birliyi isə artıq 40 səhifəyə yaxın şikayəti Respublika Prokurorluğuna təqdim edib. Birliyin sədri Eyyub Hüseynov deyir ki, «Azəriqaz» qurunun oduna yaşı da yandırır. İstehlakçıların hüquqlarının müdafiəsi ilə bağlı qanunda deyilir ki, bazarda inhisarçı qurum istehlakçını fasiləsiz və keyfiyyətli xidmətlə təmin etməlidir. İstehlakçının seçim hüququ olsa da, inhisarçı «Azəriqaz» ona alternativ varianta əl atmağa imkan vermir. Və bu halda öz şərtlərini diktə edir: «Təəssüflər olsun ki, «Azəriqaz» kolxoz yaratmaq istəyir. «Birimiz hamımız, hamımız birimiz üçün» devizi altında ictimai məzəmmət mexanizmi həyata keiçrmək istəyir. Sovet dövründə olduğu kimi, 50 faiz qaz vermədiyinə görə yerdə qalanların qazını da kəsir. Bu, qətiyyən düz deyil. İstehlakçı fərddir. Bir nəfər də pul versə, qazla təmin olunmalıdır».\nİstehlakçıların şikayətlərini araşdıran Respublika Prokurorluğu isə bu yöndə araşdırmaların başa çatmadığını və bu üzdən açıqlama verə bilməyəcəyini deyir. Ancaq qazsız qalan yalnız rayon mərkəzləri və ya ölkənin ikinci-üçüncü şəhəri sayılan Sumqayıtla Gəncə deyil. Paytaxtın ətraf qəsəbələrində də camaat sentyabrın ortalarından mavi yanacağın zəfiləməsindən şikayətçidirlər. Əhmədlidə yaşayan Həmayıl xala deyir ki, xörək bişirmək üçün ya gərək səhər o başdan dursun, saat 9-a kimi biş-düşünü etsin, ya da gərək gecə saat 12-dən sonranı, şəhərin yuxuya getməsini gözləsin: «Demək olar ki, qaz vermirlər. Səhər saat 9-a kimi gəlir. Bir də axşam saat 5-6-da bir az artır, sonra yenə azalır. Mənim 65 yaşım var. İnfarkt keçirmişəm. Gecə saat 1-dən sonra yemək bişirirəm. Gündüz də elektrik sobasında qızdırıram. Borcumuz da yoxdur. Qaz İdarəsindən də deyirlər ki, təzyiq aşağı düşüb».\n«Azəriqaz»dan isə bildirirlər ki, üzü payıza doğru qazın azalması onların günahı deyil. Bakı şəhərinin istilik sistemində və su təchizatında ciddi problem olduğundan gərginlik yaranır. Səhmdar Cəmiyyətin Mətbuat Xidmətinin rəhbəri Kamandar Eyvazlı: «Soyuq havada qaz çatışmazlığı hiss olunur. Mənzillərin qızdırılması aşağı səviyyədədir. Bakıya su vaxtla verilir deyə, problem yaranır. Su axşam saatlarında verildiyindən hamı isti sudan eyni vaxtda istifadə edir. Eyni vaxtda cihazlar işə düşür».\nEkspertlərsə belə düşünmürlər. «Turan enerji» məcmuəsinin eksperti İlham Şaban bunun bəhanə kimi səsləndiyini deyir. Digər ekspert, İqtisadi Tədqiqatlar Mərkəzinin əməkdaşı Rövşən Ağayevə görəsə, bu, ölkənin qaz çatışmazlığı ilə bağlı ola bilər. Ölkənin paytaxtını qazla təchiz edə bilməyən hökumət üstəlik regionları qazlaşdırmaq istəyir. Ancaq ekspertə görə, “qaz çatışmadığından o, Əlinin papağını Vəlinin başına qoyur və bəzən də bütün şəhər və rayonlar qazsız qalır”. «Azəriqaz» isə bu deyilənlərlə razılaşmır və yeraltı qaz anbarlarında qışı çıxmaq üçün yetərincə ehtiyatı olduğu bildirir.\nƏhalinin təbii qaza görə 120 milyon yeni manat borcu var\nGəncədə yüzlərlə sakin qazsız qalıb


Rusiya GUAM-ı parçalaya biləcəkmi?\n2021, 28 Noyabr, bazar, Bakı vaxtı 22:13\nMüşahidəçiləri bir sual düşündürür: Rusiya GUAM-ı parçalaya bilərmi?\nAprelin əvvəlində Buxarestdə keçiriləcək növbəti NATO sammitindən ciddi hadisələr gözlənilməsə də, Rusiyanın təşəbbüsü ilə MDB məkanında maraqlı hadisələr cərəyan edir. Rusiya Dövlət Dumasında MDB ərazisindəki tanınmamış respublikaların problemləri müzakirə olunur, Moldova NATO-ya daxil olmamağın və GUAM-dan çıxmağın müqabilində Rusiyadan Dnestryanı münaqişənin həll olunmasını xahiş edir. Halbuki indidən məlumdur ki, Buxarest sammitində Ukrayna və Gürcüstana «yox» deyiləcək.\nArtıq Almaniyanın kansleri A.Merkel Ukraynanın və Gürcüstanın NATO-ya üzv qəbul olunmasının əleyhinə olduğunu bildirib. Prosedurlara görə, yeni üzvlərin qəbulu üçün bütün alyans üzvlərinin razılığı lazımdır. Amma bu, Rusiyanı qane etmir. Rusiyanın NATO-dakı təmsilçisi maraqlı bəyanatla çıxış edir: «Gürcüstan qoy NATO-ya Abxaziya və Cənubi Osetiyasız qəbul olunsun!». Bu, çox ciddi xəbərdarlıqdır. Moldovanın bəyanatı isə vəziyyəti bir qədər də mürəkkəbləşdirir. Müşahidəçiləri bir sual düşündürür: Rusiya GUAM-ı parçalaya bilərmi?\n1997-ci ildə yaradılan bu təşkilat haqqında çox danışmaq olar. Onun ötən müddət ərzindəki fəaliyyətini müsbət qiymətləndirmək də olar, bunu tənqid etmək də. GUAM yarananda öz qarşısına fövqəl problemlər qoymamışdı, baxmayaraq ki, çoxu onu MDB-yə alternativ kimi görürdü. Sözsüz ki, GUAM MDB-yə alternativ ola bilmədi. Amma onun yaranması Rusiya üçün bir siqnal idi. Rusiya ilə birlikdə öz problemlərinin həllini tapmayan respublikalar bunu öz aralarında etməyə cəhd göstərdilər. Bu müddət ərzində GUAM-ın fəaliyyətində ən böyük nailiyyət dondurulmuş münaqişələrin müzakirəsi və bu məsələnin BMT çərçivəsinə çıxarılması oldu.\nMoldovanın siyasətində ziddiyyətlər çoxdur. İndiki hakimiyyət NATO-dan və GUAM-dan üz çevirməyə hazır olduğunu bildirir. Amma bu ölkənin digər siyasi qüvvələri başqa cür düşünür, hətta Moldovanın Rumıniya ilə birləşməsinə səsləyirlər\nDemək olmaz ki, bununla problemlər öz həllini tapdı. Amma bu, bir cəhd idi və ən azı təbliğat baxımından əhəmiyyət kəsb edirdi.\nİndi Moldovanın bəyanatı düşünmək üçün əsaslar yaradır. Hərçənd bu ölkə hələ digər GUAM üzvlərinə bununla bağlı hər hansı müraciət ünvanlamayıb.\nMoldovanın GUAM-ı parçalaya bilməsinə gəldikdə isə Özbəkistanı yada salmaq kifayətdir. Özbəkistan da bir vaxtlar bu qurumun üzvü idi. Amma sonradan onun sıralarını tərk etdi. Amma bununla GUAM tamamilə siyasi səhnədən silinmədi. Eyni sözləri Moldova haqqında da demək olar. Moldovanın GUAM-dan çıxması bu qurumdakı dövlətlərin sayını azalda bilsə də, onu tam iflasa uğrada bilməz, çünki digər üç GUAM üzvü arasında çox üzvi əlaqələr yaranıb. Azərbaycanın, Ukraynanın və Gürcüstanın biri-birinə ehtiyacı çoxdur. Bu üç ölkə arasında əsl siyasi anlaşma var. Bu anlaşma təkcə enerji məsələlərini əhatə etmir. Üstəlik, GUAM üzvü olmaq böyük öhdəliklər daşımaq deyil. Ona görə də demək olmaz ki, GUAM üzvü olduqlarına görə bu dövlətlər hansısa ağır təzyiqlərə məruz qalırlar.\nMoldovanın bəyanatında bir tələskənlik var. Sözsüz ki, Moldova GUAM -a üzv olanda müəyyən umacaqları var idi. Açıq etiraf etmək lazımdır ki, GUAM-da hamını cəlb edən Azərbaycanın neft və qaz ehtiyatlarıdır. Hamı bu ehtiyatların öz ərazisindən nəql olunmasına çalışır. Amma bu praktiki cəhətdən mümkün deyil. Elə bu səbəbdən Moldovanın GUAM -a qarşı münasibətinin soyumasını prinsipcə dərk etmək mümkündür. Müşahidəçilər arasında bunu Moldova prezidentinin ziddiyyətli siyasəti ilə izah edənlər də var. Moldovanın siyasətində isə ziddiyyətlər çoxdur. İndiki hakimiyyət NATO-dan və GUAM-dan üz çevirməyə hazır olduğunu bildirir. Amma bu ölkənin digər siyasi qüvvələri başqa cür düşünür, hətta Moldovanın Rumıniya ilə birləşməsinə səsləyirlər. Sözsüz ki, sonuncu halda NATO və Avropa Birliyi ilə bağlı problemlər spontan şəkildə həll oluna bilər.\nBəs Rusiyanın bu müraciətə münasibəti necə ola bilər? Rusiya həqiqətən də Dnestryanı münaqişəni həll edə bilər? Bununla bağlı müşahidəçilər çox pessimistdirlər. Məsələ bundadır ki, Moldova digər MDB respublikalarının keçdiyi yolu təkrarlayır. Çoxları uzun müddət ümid edirdilər ki, nəyinsə müqabilində Rusiya hansısa problemləri həll edəcək. Amma bu, baş vermədi. İndi də belə olacaq. Rusiya üçün bəzi münaqişələr keçmiş sovet respublikalarının bir hissəsini əbədi olaraq öz əlində saxlamaq, onların siyasətinə nəzarət etmək üçün lazımdır. Rusiya bu imkanları heç vaxt heç nəyə güzəşt etməyəcək. Çox güman ki, Moldova siyasətçiləri də tezliklə buna əmin olacaqlar.


Nəşrə hazırlanan kataloqda tibbə dair əlyazmalar toplanıb\nAzərbaycan Milli Elmlər Akademiyasının Məhəmməd Füzuli adına Əlyazmalar İnstitutunda “Tibbə dair əlyazmalar kataloqu” nəşrə hazırlanıb. Əlyazmalar İnstitutundan AZƏRTAC-a bildiriblər ki, kataloqda Azərbaycan, türk, ərəb, fars dillərində tibbə dair toplanmış və bu elm müəssisəsində saxlanılan əlyazmalar haqqında məlumatlar verilib.\nKataloqda ümumilikdə Azərbaycan, orta və yaxın Şərq alimlərinin 453 əsərinin əlyazmaları barədə məlumatlar əksini tapıb, eləcə də Əbu Əli ibn Sinanın “Əl-qanun fit-tibb” əsərinin 1143-cü ildə köçürülmüş əlyazması yer alıb.\nKataloqu institutun elmi işçiləri Zenfira Məmmədova və Elnurə Babayeva tərtib ediblər. Bu dəyərli toplunun elmi redaktoru isə institutun elmi işlər üzrə direktor müavini, filologiya elmləri doktoru Paşa Kərimovdur.


Kamran Ağayevin qaranlıq taleyi » Sportnet.az\nKamran Ağayevin qaranlıq taleyi\nTarix: 31-05-2015, 16:55 Baxış sayı: 1 485 Bölmə: Slider / Banner / Futbol / Milli komanda / Dünya futbolu / Baş xəbər\nAzərbaycan milli komandasının qapıçısı Kamran Ağayevin Türkiyə "Kayserispor"undakı taleyi yeni baş məşqçidən asılı olacaq. Sportnet.az-ın "İhlas" agentliyinə istinadən məlumatına görə, 29 yaşlı qolkiperlə qışda bağlanılmış yarım illik müqavilə bu gün başa çatır.\nHazırda Ağayevdən əlavə, 12 futbolçu yeni müqavilə təklifi gözləyir. Amma rəhbərlik onların heç biri ilə danışıqlara başlamayıb. Bu isə komandaya yeni baş məşqçinin hələ təyin olunmaması ilə əlaqədardır.\nQeyd edək ki, "Kayserispor" rəhbərliyi komandaya Türkiyə I Liqasında çempionluq qazandırmasına rəğmən, baş məşqçi Cüneyt Dumlupınarla yollarını ayırıb. Hazırda klub prezidenti Hilmi Derinel bir neçə namizədlə danışıqlar aparır. Bunlar Şota Arveladze, Tolunay Kafkas və Məsut Bakkaldır.\nTarix: 14-10-2019, 13:38 Bölmə: Futbol / AVRO-2020 / Topaz Premyer Liqası / Slider / Qırmızı


UNIBANK öz “qoçu dəstəsi”ndən imtina edir? - Qafqaz Xəbər Agentliyi - qafqaznews.az\nSabunçu rayonu, Bakıxanov qəsəbəsi, S.Şuşinski küçəsi, A1 yataqxana, ev 21-də qeydiyyatda olan, faktiki Suraxanı rayonu, Hövsan qəsəbəsi, E.Qasımov küçəsi, bina 15 V, mənzil 18-də yaşayan Həmid Nəsibov Qafqaz Xəbər Agentliyinə (qafqaznews.org) müraciət edərək onu UNİBANK-ın qoçularından qorumağı xahiş edir. Həmid Nəsibov yazır ki: “09 fevral 2008-ci il tarixdə, Bakı şəhərində yaşayan qaynım mənə zəng edərək bildirmişdir ki,dostu Sahil “Mersedes Benz” markalı avtomaşın almaq istəyir. Sahilin daimi iş yeri olmadığına görə, həmin avtomaşını mənim adıma almağa gərarlaşdırmışlar. Mən Sahilin mənə verdiyi vədlərə inanaraq, razılıq verdim ki,həmin avtomaşın mənim adıma alınsın və “Unibank”-da mənim adıma girov müqaviləsi bağlanılsın. Sahil məni əmin etdi ki, vaxtı-vaxtında bankın pulları ödəniləcək, və səni heç kim,heç vaxt narahat etməyəcəkdir.\nBeləliklə, mən “Unibank”-a gedərək orada 09 fevral 2008-ci ildə “Girov müqaviləsi” imzalamışdım.Girov müqaviləsinəəsasən, mən , bankdan 23.800 manat məbləğində pul götürmüşdüm. Götürdüyum pulları 24 ay ərzində banka qaytarmalı idim. Bankla mənim tərəfimdən imzalanmış razılaşmaya əsasən maşının qiyməti 34.000 manat dəyərləndirilmişdir. Bundan sonra mən, Bakı şəhər sakini olan Sahilə mülki etibarnamə vermişdim. Həmin etibarnaməyəəsasən, mənim əvəzimə banka pul Sahil aybaay ödəməli idi. Bu minvalla Sahil 2008-ci ilin fevral ayından başlayaraq vaxtı-vaxtında bankın pulunu,yəni aylıq pulunu və faizlərini ödəməyə başlamışdır.Bundan 5 ay keçdikdən sonra Sahil mənə bildirdi ki, onun idarə etdiyi maşını qaçırıblar.Maşının tapılması üçün o hüquq-mühafizə orqanlarına müraciət etdiyini də mənə bildirmişdir. Bildiyimə görə bir neçə vaxtdan sonra maşın oğruları tutularaq məhkəməyə verilmişlər.\nXətai rayon məhkəməsi həmin ogrular barəsində həbs-qəti imkan tədbiri seçmişdir. Məhkəmə tərəfindən “Unibank”-a dəyən ziyanın ödənilməsi barədə qətnamə qəbul olunmuşdur.Bildiyimə görə, girovda olan “Mercedes” markalı maşın, bank tərəfindən MBASK sığorta şirkətində dərhal da sığortalanmışdır. Belə hesab edirəm ki, “Unibank” hər halda ona dəyən ziyanı tamamilə almışdir.Bu hadisədən təxminən 5 ilə yaxın vaxt keçdikdən sonra, Sabunçu rayonu icra məmuru məni yanına çağıraraq, 2009-cu ilin yanvar ayının 23 –ü Sabunçu rayon məhkəməsi tərəfindən çıxarılmış qiyabi qətnamə ilə tanış etmişdir. İcra məmuru Ağamirzə qətnamə ilə məni tanış edərək, oğurlanmış avtomobil hərrac yolu ilə 3.400 manata satıldığını bildirmişdir.Mən ona deyəndə ki, həmin avtomaşının dəyəri 34.000 manat olduğu halda , bunu 3.400 manata neçə satılır, içra məmuru mənə bildirmişdir ki, “bu mənlik deyil,məhkəmə qərar çıxarıb mən icra etməliyəm”.İcra məmuru Ağamirzə mənə demişdir ki,sən mənə 1.000 manat pul versən, mən bu işi yoluna qoyaram.Mən ona bildirdim ki, “maşın oğurlanıb, cinayətkarlar məlumdur və cəzalarını alıblar.\nBundan başqa banka dəyən ziyan sığorta şirkəti tərəfindən ödənilib.Belə olan halda mən nəyə görə sənə bu pulu verməliyəm?! Bu söhbətdən sonra Ağamirzə mənimlə daha heç bir əlaqə saxlamamışdır. Mənə 2014-cü ilin avqust ayının əvvəllərində «Baku Collekting Agency»-dən zəng olunmuşdur və bildirmişdilər ki , mənim “Unibank”-a 19.500 manat borcun qalmışdır.Agentliyin əməkdaşı Nizami İbrahimovla görüşümüzdə, ona bildirdim ki, mənim bu işdə ancaq adım gedir,mənim pullardan və onunla əlaqədar işlərdən xəbərim yoxdur.Onlara Sahil ilə əlaqə saxlamağı bildirmişdim.Onlar Sahil ilə əlaqə saxladıqdan sonra,Sahilə təklif etmişlər ki,banka olan 18.921 manat borcun 8.921 manatı bank tərəfindən bağışlanmasına nail olacaqlar.Şirkətin əməkdaşları Sahili inandırmağa çalışmışlar ki, yerdə qalan 10.000 manatın – 4.000 manatını bir həftə ərzində ödəsə, yerdə qalan 6.000 manat 2014-cü ilin sonuna kimi ödəyə bilər və bundan sonra Nəsibov Həmidin banka heç bir öhdəliyi olmadığı barədə arayış veriləcəkdir.\nCəfərov Sahil Əzizağa oğlu onların şərtləri ilə razılaşmadığına görə, mən “Qafqaz Hüquq Mərkəzi”-nə müraciət etməyə məcbur oldum”. Bir müddət sonra “Baku Collekting Agency” Həmid Nəsibova bildiriş göndərir ki, əgər banka olan borcunu ödəməsən dələduzluğa görə cinayət məsuliyyətinə cəlb olunacaqsan.\nBununla kifayətlənməyən Nizami İbrahimov bildirişləri Həmid Nəsibovun yaşadığı həyətin divarlarına yapışdıraraq onu qonşular arasında biabır edib. Bütün bunlara aydınlıq gətirmək üçün “Baku Collekting Agency”-nin nümayəndəsi Nizami İbrahimovla əlaqə saxlasaq da, o, bizim suallarımız a cavab vermək istəmədi. Belə olan halda UNİBANK-ın nümayəndəsi Yevgeni Sultanova müraciət etdik. O , bildirdi ki, müştəridən pulu almaq üçün biz heç bir kənar xidmətdən istifadə etmirik. “Qafqaz Hüquq Mərkəzi”nin əməkdaşı Cəmilə Tarıverdiyeva isə qafqaznews.org-a bildirib ki, banka girov qismində qoyulan hər bir girov oğurlanarsa bütün borc öhdəliklərini sığorta şirkəti ödəyir və bankın Həmid Nəsibova qarşı iddiası əsaslandırılmayıb. Tarıverdiyevanın fikrincə əgər bank həqiqətən də “Baku Collekting Agency”-nin xidmətindən istifadə etmirsə, onda Nizami İbrahimovun hərkətləri birbaşa CM-nin 178-ci maddəsinə uyğun gəlir və iki ilədək cəza gözlənilir. Cəmilə Tarıverdiyeva onu da bildirdi ki, Nizami İbrahimovun hərəkətləri CM-nin 182-ci maddəsi ( təhqiredici məlumatın yayılması ) 3 ildən 5 ilədək azadlıqdan məhrum etmə ilə də yekunlaşa bilər.\n“Baku Collekting Agency” “Qafqaz Hüquq Mərkəzi” MBASK UNİBANK


Azərbaycanda bu məscid təmirə bağlanacaq - Modern.Az Azərbaycan və dünya xəbərləri\n14 İyul 2021, 12:16 | MƏDƏNİYYƏT\nAzərbaycanda bu məscid təmirə bağlanacaq\n“Yaxın günlərdə Böyük Mərdəkan qəsri və Tuba Şah məscidinin bərpasına başlanılacaq”.\nBu barədə Modern.az-a Mədəniyyət Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətindən məlumat verilib.\nBildirilib ki, bərpa işləri Dövlət Xidmətinin nəzarəti altında Türk Əməkdaşlıq və Koordinasiya Agentliyi (TİKA) tərəfindən həyata keçiriləcək.\nBir müddət əvvəl Dövlət Xidməti ilə TİKA arasında Böyük Mərdəkan qəsri və Tuba Şah məscidində bərpa işlərinin aparılması haqqında niyyət məktubu imzalanıb. Ötən müddət ərzində hər iki tarixi abidənin bərpası ilə bağlı layihələndirmə aparmaq üçün TİKA tərəfindən təyin olunmuş podratçı şirkətin mütəxəssisləri qala və məsciddə ölçü, tədqiqat işləri aparılıb, bərpa işləri ilə bağlı layihə, cizgi və planların hazırlanmasına başlanılıb. Daha sonra hazırlanmış layihə yerli mütəxəssislərlə müzakirə olunub.\nBöyük Mərdəkan qəsri və Tuba Şah məscidi ərazisində aparılan bərpa işləri ilə bağlı əraziyə iki ədəd məlumatlandırma lövhəsi quraşdırılıb.\nBu, Azərbaycanda tarixi abidələrin TİKA tərəfindən bərpa olunması baxımından ilk layihədir. Gələcəkdə də bu istiqamətdə əməkdaşlığın davam etdirilməsi nəzərdə tutulur.


Domen adını Hostimul-a necə transfer etmək olar? | DNS - Neymserverlər\nDNS - Neymserverlər\nAşağıda qeyd olunan addımları yerinə yetirərək, domen adınızı asanlıqla Hostimul-a transfer edə biləcəksiniz.\nDomeni transfer üçün hazırlayın\nDomen adını transfer etmədən öncə onun parametrlərini cari qeydiyyatçıda yeniləməlisiniz. Bu barədə dəstək almaq üçün qeydiyyatçı ilə əlaqə saxlanılmalıdır.\nƏlaqə məlumtlarını yoxlayın\nƏlaqə məlumatınız, ICANN tərəfindən tələb olunduğu kimi, WHOIS verilənlər bazasındaki domen yazınıza daxildir. Transferdən sonra, ikinci qeydiyyatçı vacib məlumatların e-poçt vasitəsilə göndərilməsi üçün domen yazısında qeyd olunan məlumatı istifadə edəcək. Məhz buna görə məlumatların düzgün qeyd olunduğunda əmin olmalısınız. Domen ilə əlaqəli e-poçt ünvanını istifadə etməyin əvəzinə, Gmail kimi bir ictimai poçt xidmətindən istifadə etsəniz, daha yaxşı olar. Yüksək səviyyəli domen üçün (gTLD) domen sahibinin əlaqə məlumatlarının (ad, müəsissə və ya e-poçt ünvanı) yeni qeydiyyatçıya keçid prosesini başladır. Bunun üçün əlavə yoxlama tələb olunur. Hər qeydiyyatçı yoxlama prosesini fərqli şəkildə aparır, belə ki düzgün əməliyyatları yerinə yetirmək üçün cari qeydiyyatçı ilə məsləhətləşin.\nGizliliyi deaktiv edin\nNövbəti addım domenin gizliliyini deaktiv etməkdir. Gizlilik WHOIS verilənlər bazasında əlaqə məlumatlarınızı açıqlamağa imkan vermir. Lakin yeni qeydiyyatçının transferə imkan verən kodu göndərmək üçün bu məlumata ehtiyacı var. Gizlilik deaktiv edildiyi halda, qeydiyyatçı domeninizin WHOIS yazısındaki əlaqə məlumatlarını görə bilər və administratora onun ötürülməsi barədə e-poçt göndərə bilər. Əks halda həmin e-poçt mövcud olmayan Privacy Protection qovluğuna göndəriləcək.\nNeymserverlər domeninizin trafikini hostinq provayderinin serverinə yönləndir. Əgər saytı artıq Hostimul hesabınıza köçürmüsünüzsə, neymserverləri dərhal yeniləməyiniz məsləhətdir. Çünki transfer zamanı DNS-də heç bir dəyişikliklər edə bilməyəcəksiniz.\nNeymeserverlər "Yeni hostinq məlumatları" elektron məktubunda qeyd olunur.\nQeyd: Yeni DNS parametrlərin yayılması dəyişikliklər saxladıldığdan sonra başlanacaq. Hər internet provayder məlumatları müxtəlif sürətlə yeniləyir, adətən bu proses 24 - 72 saat çəkir. Bu müddət ərzində, e-poçt xidməti aktiv olmayacaq və veb trafikiniz,İnternet provayderindən asılı olaraq, köhnə və ya yeni hostinqə yönəldiləcək.\nDomeni blokdan çıxarın\nNövbəti addım domenin blokdan çıxarılmasıdır. Bu domeni transfer etməyə imkan verir.\nEPP kodu əldə edin\nSonunda, həmçinin qeydiyyat kodu adlanan, EPP koduna ehtiyacınız olacaq. Domen adı üçün nəzərdə tutulan bu unikal şifrə hərflərdən, rəqəmlərdən və xüsusi simvollardan ibarətdir. Məsələn: X9S03ZQ5490KJ32AM\n1. cPanel-də Domain Manager-ədaxil olun.\n2. Alt menyuda Transferüzərinə klikləyin.\n3. Hesabınıza köçürmək istədiyiniz domeni daxil edin və Continue düyməsini klikləyin.\n4. Domenin statusu yoxlanılacaq və transferə hazır olduğu müəyyən ediləcək. Unutmayın ki, domen blokda olduğu halda transfer təstiq olunmayacaq. EPP kodu daxil edin və Continue düyməsini klikləyin.\n5. İki mərhələli yoxlamanın bir hissəsi kimi, administrator təsdiq kodunu e-poçt vasitəsilə domen administratoruna göndərəcəyik. Həmin kodu daxil edib, Continue düyməsini klikləyin.\n6. Artıq neymserverləri dəyişdirmək və yeniləmə şərtlərini müəyyənləşdirmək imkanınız olacaq.\n7. Xidmət Şərtləri ilə razılaşdığınızı qeyd edin və Add to Cart üzərinə klikləyin.\nDomenin köçürülmə prosesi beş günə qədər davam edə bilər. Transfer prosesi haqqında məlumat almaq üçün növbəti addımları yerinə yetirin:\n1. cPanel-də Domain Manager-a daxil olun.\n2. Alt menyuda Transfer üzərinə klikləyin.\n3. Details bölməsində transfer prosesini nəzərdən keçirin və daha ətraflı məlumat üçün linkə klikləyin.


Qətər Haftara silah embarqosu qoymağa çağırır\nQətərin xarici işlər naziri Liviyanın şərqinə nəzarət edən komandir Khalifa Haftara silah embarqosu tətbiq etməyə, onun qoşunlarını işğal etdiyi ərazilərdən çıxmağa çağırıb. Bu haqda İtaliyanın “La Repubblica” qəzeti yazıb.\nXarici işlər naziri Sheikh Mohammed bin Abdulrahman al-Thani qəzetə müsahibəsində deyib ki, fransalı həmkarı ona Liviya üzrə planlaşdırılan milli barışıq konfransının baş tutmasına çalışdığını söyləyib.\n2011-ci ildə Muammar Gaddafi devriləndən Liviyada rəqib qüvvələr oturuşub, region ölkələri də fərqli cəbhələri dəstəkləyir.\nKonfliktin qarşısının necə alına biləcəyinə gəlincə, Sheikh Mohammed deyib ki, bu, “Haftara səmərəli embarqo qoymaqla və onu sursatla, müasir silahlarla təmin edən ölkələrin qarşısını kəsməklə” mümkündür.\nO, daha sonra Səudiyyə Ərəbistanı, BƏƏ və Misirin adlarını çəkib. Bu üç ölkə 2017-ci ildə Qətərlə əlaqələri kəsib.\nMisir və BƏƏ Haftara əsas dəstək verən ölkələrdir. O, Liviyanın şərqində islamçı yaraqlılar və digər opponentlərlə mübarizə aparmaqla mövqeyini möhkəmləndirib. Şərqi Liviya hakimiyyəti Qətərin Liviyanın qərbindəki islamçı meylli fraksiyaları dəstəklədiyini bildirir.


BƏƏ Yəməndə Ərəb Koalisiyasında iştirak etmiş BƏƏ hərbi qüvvələrinin vətənə qayıdışını qeyd edir | Eurasia Diary\nBƏƏ Yəməndə Ərəb Koalisiyasında iştirak etmiş BƏƏ hərbi qüvvələrinin vətənə qayıdışını qeyd edir | Eurasia Diary - ednews.net\n17.02.2020 12:10 Dünya A- A A+\nFevral ayının 9-u Birləşmiş Ərəb Əmirliyi hökumət nümayəndələri rəsmi mərasimdə BƏƏ Hərbi Qüvvələrinin üzvlərini onların Yəməndən qayıtmağı münasibətilə təntənəli surətdə qarşıladı. Abu Dabidə “sədaqətli şahinlər” adlanan bu minlərlə hərbçi ölkə rəhbərliyinin iştirak etdiyi tədbirdə şərəfləndirildi.\nHəmin gün BƏƏ üçün fəxarət və qürur günüdür. BƏƏ Yəmən ölkəsinə və xalqına ümid və təhlükəsizliyi geri qaytarmaq məqsədilə cəsarət və şərəflə missiyada iştirak edibdir.\nAbu Dabi Vəliəhd Şahzadəsi və Hərbi Qüvvələrinin Ali Baş Komandanının Müavini Zati-Aliləri Şeyx Mohamed bin Zayed qeyd etmişdir ki, "BƏƏ daha yaxşı həyat və daha yaxşı sabah üçün regionun inkişaf ümidinə dəstək verərək, sülh və sabitliyə körpü olaraq qalacaq". Birləşmiş Ərəb Əmirliklərinin Vitse-Prezidenti və Baş Naziri, Dubay Hakimi Zati-Aliləri Şeyx Mohammed bin Rashid Al Maktum hərbçilərin vətəndən uzaqda keçirdikləri hər saatın nə dərəcədə qürür verici olduğunu vurğulayaraq, onların əməyini yüksək qiymətləndirdi.\nHərbçilər arasında BƏƏ Qırmızı Aypara əməkdaşları da olmuşdur. Onlar Yəməndə hərbçilərlə çiyin-çiyinə fəaliyyət göstəriblər. Bu məqamda vurğulanmalıdır ki, BƏƏ Yəmən xalqını yalnız Husi qiyamçılarından qorumayıb, həmçinin birbaşa olaraq Yəməndə 17 milyon şəxsin faydalandığı humanitar təşəbbüsləri həyata kçiribdir. BƏƏ aprel 2015-ci il və iyun 2019-cu il arasındakı dövrdə Yəməni 5.59 milyard dollarlıq yardımla təmin eibdir.\nBu beş il ərzində Birləşmiş Ərəb Əmirlikləri 108 BƏƏ əsgərini bu missiyada qurban verib. Eyni zamanda isə ərəb koalisiyasının tərkibi olaraq, 200 000 Yəmən əsgərinə təlim keçirilməsinə yardım edibdir.\nBƏƏ, eləcə də Regionun bir hissəsi, proqressiv ideyaların, davamlı inkişafın sülh və təhlükəsizliyin tərəfdarı olaraq, Əl-Qaida və silahlı qiyamçıları regiona dəvət edən qiyamçı qrupla mübarizədə koalisiyaya qoşulubdur. Beş il ərzində koalisiya qiyamçılar tərəfindən tutulmuş ərazilərin azad edilməsi üçün əmək sərf edib və ölkəni dəniz hücumlarından qoruyaraq əhatəsindəki dəniz keçidlərinə nəzarət edib.


Naxçıvan TV - Dövlət qulluğuna qəbulla bağlı müsahibələr ödənişsiz olacaq\nDövlət İmtahan Mərkəzinin Direktorlar Şurasının sədri Məleykə Abbaszadə Naxcivantv.az-a açıqlamasında deyib ki, müsahibənin keçirilməsi ilə bağlı “Dövlət qulluğu haqqında” qanuna edilən müvafiq dəyişikliklər layihəsi Milli Məclis tərəfindən bu yaxınlarda qəbul edilib.\nOnun sözlərinə görə, dəyişikliyə əsasən müsahibə qrupunun tərkibi 3 nəfərdən ibarət olacaq, onlardan biri müvafiq dövlət orqanının nümayəndəsi, biri Dövlət İmtahan Mərkəzinin nümayəndəsi, biri isə müstəqil ekspert olacaq. M.Abbaszadə qeyd edib ki, müsahibə barədə elan Dövlət İmtahan Mərkəzinin və müvafiq dövlət orqanının internet portalında veriləcək: “Müsahibələr ödənişsiz olacaq. Yardımçı vəzifələr üzrə müsabiqələr keçirilməyəcək. Qeyd edilən qanun qüvvəyə mindikdən sonra müsahibələrin keçirilməsi qaydasının təsdiq edilməsi gözlənilir və həmin qaydalarla müsahibənin keçirilməsi, qiymətləndirilmənin aparılması qaydası tənzimlənəcək”.


“ABŞ terrorçulara maaş verir” - Ərdoğan | AzPolitika — onlayn siyasi-ictimai qəzet\n“ABŞ terrorçulara maaş verir” - Ərdoğan\nDərc olunub: 09/03/2018 - 21:23\nBirləşmiş Ştatlar Suriyada terrorçulara əməkhaqqı ödəyir.Virtualaz.org xarici KİV-ə istinadən bildirir ki, bunu Türkiyə prezidenti Rəcəb Tayyib Ərdoğan deyib.\nƏrdoğanın sözlərinə görə, Suriyada bütün terror təşkilatları bir mərkəzdən idarə olunur.\nƏrdoğan bu arada onu da bildirib ki,Türkiyə Ordusu hər an Afrinə daxil ola bilər. Dövlət başçısı vurğulayıb ki, yaxın vaxtlarda Suriyadakı bütün terrorçular məhv ediləcək.\nPrezident, həmçinin Suriyanın şimalında həyata keçirilən “Zeytun budağı” əməliyyatı çərçivəsində indiyə qədər ümumilikdə 3171 YPG/PKK üzvünün məhv edildiyini bildirib.\nXatırladaq ki, Türkiyə Ordusu Suriyanın Afrin vilayətinin terrorçulardan təmizlənməsi məqsədi daşıyan “Zeytun budağı” əməliyyatına yanvarın 20-də start verib. Bu əməliyyatda Türkiyə ilə yanaşı, Azad Suriya Ordusunun döyüşçüləri də iştirak edir.\nR.T.Ərdoğana 2018-03-09 21:23:12\nSiz bilirsiniz ki,ABŞ tterrorçuları hər zaman Türkiyəyə qarşı silahlandırır.İndi də aydın olur ki,ABŞ hətta terrorçulara maaş da verir.Bunu bilə-bilə nə üşün ABŞ-ın rəhbərlik etdiyi NATO-nu tərk eymirsiniz.


Sərvər Soltan oğlu Qəniyev\nAzərbaycan mədəniyyətinə ağır itki üz vermişdir. Milli ifaçılıq sənətinin görkəmli nümayəndələrindən biri, Azərbaycan Respublikasının xalq artisti, "Şöhrət" ordenli, professor Sərvər Soltan oğlu Qəniyev 2010-cu il sentyabr ayının 5-də ömrünün 74-cü ilində vəfat etmişdir.\nSərvər Qəniyev 1937-ci il avqustun 5-də Bakı şəhərində anadan olmuşdur. O, ilk musiqi təhsilini Azərbaycan Konservatoriyasının nəzdindəki musiqi məktəbində skripka aləti üzrə almışdır. Hələ gənc ikən Sərvər Qəniyev Niyazinin rəhbərlik etdiyi Üzeyir Hacıbəyli adına Dövlət Simfonik Orkestri ilə birlikdə çıxış edərək musiqi ictimaiyyətinin rəğbətini qazanmışdır. Azərbaycan Dövlət Konservatoriyasına daxil olan musiqiçi ikinci kursdan etibarən professional musiqi təhsilini Pyotr Çaykovski adına Moskva Dövlət Konservatoriyasında davam etdirmişdir. 1960-cı ildə konservatoriyanı bitirdikdən sonra o, həmin ali təhsil ocağının aspiranturasında öz peşə kamilliyini artırmışdır.\nSərvər Qəniyev 1971-1979-cu illərdə Qahirə konservatoriyasında simli alətlər kafedrasının müdiri vəzifəsində işləmiş və eyni zamanda Qahirə simfonik orkestri ilə müxtəlif Avropa ölkələrində qastrol səfərlərində olmuşdur. Onun Misirdə yetişdirdiyi tələbələr bu ölkənin müxtəlif musiqi kollektivlərində müvəffəqiyyətlə çalışırlar.\nMusiqi sənəti sahəsindəki xidmətlərinə görə Sərvər Qəniyev 1967-ci ildə Azərbaycan Respublikasının əməkdar artisti, 1982-ci ildə xalq artisti fəxri adlarına layiq görülmüşdür.\nSərvər Qəniyevin yaradıcılığı Azərbaycan dövləti tərəfindən yüksək qiymətləndirilmişdir. O, 2007-ci ildə "Şöhrət" ordeni ilə təltif olunmuşdur.\nGörkəmli sənətkar, mahir pedaqoq və əsl ziyalı Sərvər Soltan oğlu Qəniyevin əziz xatirəsi onu tanıyanların qəlbində həmişə yaşayacaqdır.\nMisir Mərdanov, Firəngiz Əlizadə,\nArif Məlikov, Fərhad Bədəlbəyli,\nFidan Qasımova, Rauf Abdullayev,\nMərhumun cənazəsi vidalaşmaq üçün 2010-cu il sentyabrın 7-də saat 13.00-dan 15.00-a qədər Bakı Musiqi Akademiyasının binasında (Şəmsi Bədəlbəyli küçəsi, 98) qoyulacaqdır.\nAzərbaycan.- 2010.- 7 sentyabr.- S. 5.


07:58, 10 yanvar 2008 versiyası\n1.674 bayt əlavə edildi , 13 il öncə\n07:08, 10 yanvar 2008 versiyası (redaktə)\n07:58, 10 yanvar 2008 versiyası (redaktə) (əvvəlki halına qaytar)\nSiz 100% Azərbaycanlıyam deyirsiniz amma Müsəlman olduğunuzu dilə gətirmirsiniz.\nMən Əvvəllər olmaışam burda. dünən qeydiyyatdan keçdim. Şübhələrinizə qaldıqda isə səhv edirsiniz. Mən hal hazırda Naxçıvanda yaşayıram və dövlət orqanında işləyirəm. Məqsədim İnternetdə Azərbaycan haqqındakı səhv məlumatları düzəltmək.\nÜmit Alkuş deyə birini tanırıma. Yəqinki Ermənidir. Mən Adil Bağırov kimi USA da Azərbaycanın Super Diasporçusunu deyirəm. Mən 1995`ci ildən onu tanıyıram. Çox işlər görüb Diaspora üçün amma indi bloklanıb. Sizin blokladığınızı demirəm. Vikidə bloklandığını deyirəm.\nwww.naxcivan.net www.naxcivan.org www.naxcivan.info domenlərini neçə illərdir ki əlimdə saxlayıram ki Ermənilər almasınlar. www.naxcivan.com domenini isə çox təəssüf ki ermənilər daha əvvəl almışdılar.\nBirdə mənə nəsə cavab yazanda bu `Xəbərdarlıq` sözünü silin. Siz mənim nə Müdirim nədə Şefimsiniz. Xəbərdarlıq etməyədə də sizə icazə vermirəm! Maksimum blok qoyabilərsiniz. buda önəmli deyil mənim üçün. Onsuzda Azərbaycanlılar Ermənilərlə deyil ancaq öz milləti ilə icəşir həmişə.\nAxırıncı deyəcəyim, Azərb. Viki`sinin İranlı birinin əlində olmasına etiraz edirəm. İranlı Azərbaycanlı beyə bir şey yoxdur. Mən özüm Naxçıvanlıyam, tez tez Təbrizə gedirəm. Ticarətlə əlaqədar. Ordakıların heç biri Azərbaycanlı olduğunu qəbul eləmir. Deyir onlar İranlı biz isə Şurəviyik. O qədər İran əsarətində qalıblarkı İranlılaşıblar.......\nMənbə — "https://az.wikipedia.org/wiki/Xüsusi:MobileDiff/220265"


Obamanın Suriya ve İraqda yeni elçisi - Azadliq Xeber\nObamanın Suriya ve İraqda yeni elçisi\nObamanın Suriya və İraqda yeni elçisi\n01:59 xeber – ABŞ prezidenti Barak Obama Suriya və İraqda İŞİD terror qruplaşması ilə mübarizə aparan ABŞ-ın rəhbərlik etdiyi koalisiya üzrə xüsusi elçi təyin edib.\nAzadlıq.az xəbər verir ki, anspress-in məlumatına görə, bu barədə rəsmi Ağ Ev xəbər verib.\nABŞ lideri Brett McGurkı ABŞ-ın rəhbərlik etdiyi koalisiya üzrə xüsusi elçi seçib. McGurk bu vəzifədə general Con Alleni əvəz edəcək. Uzun zaman Ağ evin İraqla bağlı müşaviri olan McGurk Allenin müavini olub.Barak Obama onu İraq üzə ən etibarlı müşavirlərindən biri hesab edir. Obama həmçinin general John Allenə təşəkkürünü bildirib. 37 il Dəniz piyadalarında xidmət etmiş Allen gələn aydan pensiyaya çıxır.\nBu arada Barak Obama Rusiya prezidenti Vladimir Putinin Dəməşqi dəstəkləməklə pis liderlik nümayiş etdirdiyini yenidən xatırladıb. Bu barədə Obama Ağ evdə keçirdiyi konfransda bildirib. Obamanın sözlərinə görə, Putin özünün vahid müttəfiqi Bəşər Əsədi ayaqda saxlamağa cəhd etmək üçün Suriyaya ordu və hərbçilər göndərir. ABŞ prezidenti bildirib ki, əsas oyunçular etiraf etməlidilər ki, böhranı aradan qaldırmaq üçün Suriyada yeni hökumətə keçmək lazımdır. Obama Rusiyanın təcridindən və təkcə ABŞ-ın yox, bir vaxtlar Moskvanın yaxın ticarət tərəfdaşı olmuş ölkələrin bu ölkəyə qarşı tətbiq etdiyi sanksiyalardan danışıb.\n“Putinin Yaxın Şərqdəki dostları yalnız Liviya və Suriyadan ibarətdir, bu dövlətlər isə hazırda dağılır. Əsəd rejimini xilas etmək üçün Putin bütün sünni dünyası ilə münasibətləri korlamaq bahasına da olsa, Suriyaya silah və əsgər göndərir”, – deyə Obama qeyd edib.\nFars körfəzi ölkələrinin xəritəsi


İnsanları xəstəliklərdən qurtaran yeganə yol\n25 İyul 2015 18:45\nRəşid Mahmudov: “Körpənin cift qanı banklaşdırılsa...”\nSon vaxtlar kütləvi informasiya vasitələrində ana olmaq ərəfəsində olan qadınlara, yeni uşaq gözləyən ailələrə “doğulacaq körpənizin cift qanını saxlayaraq onun həyatını sığorta edin” deyə müraciətlər səslənir.\nTibb Universitetinin dosenti, fizioloq alim Rəşid Mahmudovun sözlərinə görə, buna səbəb kök hüceyrələr vasitəsilə xəstəliklərin müalicə edilməsidir ki, bu ana hüceyrələr də ən çox körpənin cift qanında toplanır.\nRəşid Mahmudov bildirdi ki, kök hüceyrələri həm öz surətlərini meydana gətirə bilən, həm də orqanizmin hər hansı bir hüceyrəsində inkişaf etdirilə bilən yetişməmiş hüceyrələrdir: “Eyni zamanda, Allah insanı yaradanda hər on min hüceyrəyə bir dənə kök hüceyrə qoyur ki, o orqan zədələnsə, o hüceyrə bölünsün, inkişaf etsin, regenerasiya getsin. İnsan özü tək hüceyrədən yaranır. Ana bətnində dişi və erkək hüceyrələrin mayalanmasından dörd gün keçdikdən və bir neçə hüceyrə bölünməsindən sonra totipotent adlanan mayalanmış yumurta hüceyrələri müxtəlifləşməyə başlayır və blastosit adlanan içi boş kürəyə çevrilirlər.\nBlastositdə biri xarici təbəqə, biri də kürənin içindəki daxili təbəqə olmaqla iki hüceyrə növü var. Blastositin xarici təbəqəsindən doqquz ay ərzində körpənin qidalanmasını və tənəffüsünü təmin edən cift və qoruyucu göbək ciyəsi, daxili hüceyrə təbəqəsindən isə göz, ürək, beyin, əzələlər, sümüklər kimi toxuma və orqanlar əmələ gəlir. Daxildəki bu hüceyrə yığını müxtəlif toxuma və hüceyrə növlərinə çevrilə bilir. Müxtəlif hüceyrə növlərinə çevrilmə və özünü yeniləmə qabiliyyətinə malik olan bu hüceyrələrə kök hüceyrə deyilir. İnsan bədəninin bütün ehtiyat orqanları kök hüceyrədən əldə oluna bilər. Hər hansı orqan sıradan çıxırsa, kök hüceyrə bölünərək onun yerini tutur".\n“Azərbaycanda körpə ciftinin banklaşdırlmasının yaradılması mümkündür”\nKök hüceyrələrinin belə bir funksiyaya malik olmasının ilk dəfə 1998-ci ildə kəşf edildiyini deyən fizioloq qeyd etdi ki, hazırda dünyanın müxtəlif ölkələrində bu sahədə geniş tədqiqatlar aparılır: “İlk dəfə Amerika alimi Beker kök hüceyrənin bu funksiyasını kəşf edib. Amma təəssüf ki, o, düz yolla getmədi. O, kök hüceyrədən canlı almağa, kulonlaşdırmaya başladı. İndiyədək 17-dək canlı alınıb, siçan, qoyun, it, dovşan və sair. Din xadimləri onun əleyhinə çıxdı. Eyni zamanda, dərman firmaları da təşvişə düşdü ki, bu kəşf dərman biznesinə son qoyacaq. Corc Buşun prezidentliyi dövründə Bekerin fəaliyyəti məhdudlaşdırıldı. Obama hakimiyyətə gəldikdən sonra ilk qərarı Bekerin fəaliyyəti ilə bağlı oldu. Hazırda təkcə Amerikada deyil, Fransada, İngiltərədə, Türkiyədə, Hollandiyada, Yaponiyada geniş tədqiqatlar aparılır. Fransızlar son 5 ildə kök hüceyrəsi ilə bağlı apardıqları tədqiqatların nəticəsi olaraq bu qənaətə gəliblər ki, hər bir dişin özünün mayası, kök hüceyrəsi olmalıdır. Yəni dişi çəkdinsə, onun yerinə yeni diş bərpa etmək mümkündür və 28 günə diş əmələ gəlir. Milyonlarla şəkər xəstəsi var, çünki beta hüceyrə zədələnib. Həmin ehtiyat hüceyrə vena damarla orqanizmə ötürülür və beta hüceyrə bərpa olunur”.\nRəşid Mahmudov dedi ki, insan yaşa dolduqca kök hüceyrələrin sayı azalır “Kök hüceyrələr rüşeym və yetkin kök hüceyrəsi olmaqla iki mənbədən əldə edilir. Kök hüceyrələr ən çox uşaq anadan olanda ciftdəki qanda toplanır. Bir də körpənin göbək ciyəsindən götürülən qandan əldə etmək mümkündür. Götürülən qanın içərisinə limon turşusu və 5 faizli natrium duzu qarışdırıb maye azotda saxlanır. Müxtəlifləşmiş toxumalardakı müxtəlifləşmiş bu hüceyrələr hər yaşda insanda olur, amma insan yaşa dolduqca kök hüceyrələr azalır. Yetkin kök hüceyrələri sümük iliyi, əzələ, göz, sinir, dəri kimi toxumalarda olur və müxtəlif xəstəliklərin müalicəsində istifadə edilir. Məsələn, sümük iliyindən əldə edilən kök hüceyrələri qan xərçənginin müalicəsində istifadə edilə bilər. Mənfi 196 dərəcədə kök hüceyrələri qandan ayırırlar . Banklaşdırılan bu hüceyrələri yüz illərlə saxlamaq mümkündür. Ona görə də hamilə qadınlar müayinəyə gedərkən həkimlərin bu barədə onlara məlumat verməsi çox vacibdir. Xüsusi bir firma var, Türkiyədən gəlib, bu işlə məşğuldur. Amerikada, Danimarkada, Qırğızıstanda, Almaniyada bununla bağlı laboratoriyalar var”.\nRəşid Mahmudov dedi ki, körpə ciftinin banklaşdırılmasının Azərbaycanda yaradılması da mümkündür: “Danimarkda banklaşdırma 5 min manata başa gəlir ki, buna da hər ailənin imkanı çatmır. Yaxud elə sənədləşdirmək olar ki, aylıq məvacibi az olanlar da ayda 150 manat ödəməklə bu işi reallaşdıra bilər”.\nFizioloq alim onu da bildirdi ki, körpənin cift qanının təkcə özünün xəstəliklərdən müalicəsində deyil, ata, ana, bacı, qardaş və ya digər yaxın qohumların da müalicəsində tətbiqi mümkündür: “Amma bu geniş tədqiq olunmalıdır. Məsələn, uyğunluğun olub-olmaması üçün 6 zülal üzrə analiz aparılmalıdır. Kimə tətbiq olunacaqsa, hərtərəfli müayinə edilib, öyrənilməlidir. Əlbəttə ki, ən yaxşısı özünə tətbiq edilməsidir. Arzu edirəm ki, gələcəkdə hər bir körpənin cift qanı banklaşdırılsın. O zaman heç bir dərmana, iynəyə ehtiyac qalmaz. Bununla insanlar xəstəliklərdən, dərman asılılıqlarından qurtarar. İnsan azadlığını sağlamlıqda görürəm. Hazırda ekoloji çirklənmə hər cür xəstəliklərə zəmin yaradır. Ona görə valideynlər dünyaya gələn körpələrinin qarantına bəri başdan nail olsalar, o uşaqda gələcəkdə hansı xəstəlik yaranır-yaransın, onu sağlamlaşdırmaq mümkündür. Bu önəmli məsələ xalqımıza çox lazımdır”.


Turizm sənayesi bərpa dövrünə hazırlaşır – Turizm Media\n68 1 dəqiqəyə oxu\nTurizm azad edilmiş torpaqlarda əsas fəaliyyət sahələrindən biri olacaq. Bu haqda Dövlət Turizm Agentliyinin sədri Fuad Nağıyev yanvarın 15-də keçirilən Azərbaycan Turizm Agentlikləri Assosiasiyasının 2020-ci ildə görülən işlərlə bağlı yekun hesabat tədbirində çıxış edərkən bildirib.\n“Bildiyiniz kimi, cənab Prezident son çıxışında azad olunmuş torpaqlarda əsas fəaliyyət sahələri kimi kənd təsərrüfatı və turizm sahəsini qeyd etdi. Cənab Prezidentin vurğuladığı kimi, Qarabağ bölgəsinin çox zəngin turizm potensialı var. Bu potensial imkan verir ki, biz oranı Azərbaycanın əsas turizm zonalarından birindən çevirək”, – deyə Fuad Nağıyev bildirib.\n“Qarabağın turizm sektorunun inkişafı üçün birgə çalışmalıyıq. Dövlət Turizm Agentliyi, Azərbaycan Turizm Bürosunun dəstəyi ilə Qarabağı turizm destinasiyası kimi təşviq etmək çox vacibdir. Həmin ərazilərdə turizmin dirçəldilməsi üçün ATAA tərəfindən yeni biznes imkanlarının araşdırılması, təkliflərin verilməsi və sahibkarların bu işlərə cəlb edilməsi öz töhfəsini verəcək”, – deyə Orxan Məmmədov əlavə edib.\n“Ümid edirik ki, vaksinləşmənin qlobal olaraq başlaması ilə sərhədlər tezliklə açılacaq. O vaxta qədər 2021-ci ildə əsas diqqətimiz daxili turizm və Qarabağın turizm potensialının inkişaf etdirilməsinə yönələcək. Biz ümid edirik ki, mərhələli şəkildə beynəlxalq səyahətlər yenidən başlayacaq, biz isə yerli sənaye tərəfdaşlarımızın yenidən beynəlxalq platformalarda iştirak edərək Azərbaycanı xaricdə təbliğ etməsi işinə dəstək verəcəyik. Çünki biz ancaq birlikdə gözəl ölkəmizi dünya səyahətçilərinin birinci sırada olan seçimlərindən edə biləcəyik”, – deyə Florian Zenqstşmid bildirib.


Susana Manqana: Azərbaycan xalqı öz tolerantlığı ilə fəxr edə bilər - BAKU FORUM\nBakı, 29 iyul, Nuridə Aslanova, AZƏRTAC\nBu günlərdə Azərbaycanda səfərdə olan Uruqvayın Katolik Universitetinin Humanitar elmlər departamentinin Ərəb və İslam araşdırmaları bölməsinin direktoru, beynəlxalq siyasət proqramı üzrə məsul şəxs Susana Manqana AZƏRTAC-ın müxbiri ilə söhbətində ölkəmizdəki multikultural, tolerant mühit barədə danışıb.\nO, Azərbaycanda artıq üçüncü dəfədir olduğunu, bundan əvvəlki səfəri zamanı Bakı Beynəlxalq Humanitar, Ümumdünya Mədəniyyətlərarası Dialoq, Qlobal Bakı forumlarında iştirak etdiyini söyləyib. Bildirib ki, belə tədbirlərin Azərbaycanda keçirilməsi çox böyük əhəmiyyətə malikdir. Bu cür tədbirlər mədəniyyətlərarası körpü yarada bilir və həm də bəzilərinin dünyaya səhv tanıtmağa çalışdıqları İslam dini ilə bağlı düşüncələrin dəyişməsində mühüm rola malikdir.\nAzərbaycanda gənclərlə mədəniyyətlərarası və dinlərarası dialoqun möhkəmləndirilməsinə dair səmərəli müzakirələr apardığını bildirən uruqvaylı alim Azərbaycanın müxtəlif mədəniyyətləri və dinləri təmsil edən insanların birgəyaşayış təcrübəsinə malik tək məkan olduğuna inandığını vurğulayıb. O, budəfəki səfəri çərçivəsində Azərbaycanın bir neçə bölgəsini ziyarət etdiyini, dini icmaların rəhbərləri ilə görüşdüyünü qeyd edib. “Bu görüşlər zamanı bir daha anladım ki, Azərbaycan xalqı öz tolerantlığı ilə fəxr edə bilər”, - deyə alim əlavə edib.\nSusana Manqana deyib ki, Azərbaycan xalqı çox qonaqpərvər və sülhsevər xalqdır. Bu ölkədəki mükəmməl tolerantlığı dünyaya ixrac etmək lazımdır. Çünki dinlərin, millətlərin və mədəniyyətlərin birgə mövcudluğu hamı üçün faydalıdır. Azərbaycan müxtəlif mədəniyyətlərə və dinlərə qucaq açır, burada bütün dinlərə hörmətlə yanaşılır və bu, heç də hər ölkədə belə deyil. Buradakı multikultural, tolerant mühit digər ölkələrə örnəkdir.\nQonaq Azərbaycana hər səfərdən geniş məlumatlarla qayıtdığını, bu məlumatları ölkəsinin ictimaiyyətinə çatdırdığını bildirib. “Bu sahədə gələcək fəaliyyətimizi daha da genişləndirməyi düşünürəm”, - deyə o bildirib.


Yallı, ballı, cahi-cəlallı və ya Yandım, elə yandım – Analitik informasiya portalı\n12.05.2019 01:26 18.12.2020 15:22 Yenises.ru\t0 Şərh\nPaşinyan oynadı. Ayağının altında bütov bir tarix süründü. O gün üzümüz yerə düşdü. Aynada hələ üzünüzə baxa bilirsinizsə… O gün neçə nəfər ürəyini tutdu, neçə nəfərin ürəyi tutdu.\nBu sakitliyə baxsan … Bəlkə yeri deyil, amma…\nSiyasətçisi yerində olmayanda hər yerindən duran sənə yer seçər. Haqlısınız, mən yersizəm. Çünki yerimdə Paşinyan Yallı gedir.\nMilli Məclisin kürsülərini Xankəndiyə, Xocalıya, Xocavəndə, Şuşaya, Laçına, Kəlbəcərə, Zəngilana, Ağdama, Ağdərəyə, Cəbrayıla, Füzuliyə, Qubadlıya qoysaq görəsən nə qədəriniz kürsü davası edərdi? Məncə bu dəfə hamınız yol verərdiniz. Onsuzda indiyə kimi yola verdiniz…\nPaşinyanın ayaqqabısının altında qalan torpaq və o torpağa qanı tökülən dirilərdən diri ölü canların iniltisi “Yallı” sədasında boğuldu… İşgəncələr təzələndi… Bu dəfə də Paşinyana yol da verdik, yola da verdik.\nKeçidlərdə, metrolarda əvvəllər saqqız, bakkuş, indi onu bir üst mərhələyə daşıyıb popkorn, salfetka satan uşaqları “ayıblayan” ayıbsızları anladıq. “Ayıbımızı” küçələrdən yığb, bizi bzimkilərlə qol- boyun olan ərəb turistlərin yanında biabır olmaqdan qorudular. Keşkə Qarabağda itirələn torpaqlara, ayaq altında olan heysiyyatımıza “qarovulçu”” olsaydılar. Nə isə…\nSizin üçün biz yerə düşəndə heç kimin götürmək istəmədiyi ən kiçik nominal dəyəri olan xirda qəpik kimiyik. Üstündən keçirsiniz. Bunun da üstündən keçdiniz. Buna görə kimsə kimsənin mandatını alacaq, kimsə kimsəyə cəza verəcək deyil. Çünki 125-indən 100-nün kürsüdə oturduğunun yaşı Paşinyana yallı oynatdığın(m)ız Şuşanın işğal yaşı qədərdir.\nBura qədərini anladıq da…\nBəs, hanı elliklə dərdini reytinqli efirlərə daşıyan, qonşu çəpərinin dirəyinin bir qarış onun həyətinə əyilməsi, ya qardaşı ilə dədə malının bölünməsi üstündə dava edənlər?! Hanı, sosial şəbəkələrdə namus cəzası kəsənlər?! Hanı kiçik şəxsi çəkişməni böyüdüb özü də onunla “böyüyən” qəhrəmanlar?! Hanı “təxribatın qarşısı alındı” hünərinə imza atanlar, yalançı imza satanlar…\nSənin sərhəddində sənin “havana” sənin havanı udan- udmağın verdiyi ləzzəti çıxardan düşmən ölkənin baş nazirinin “yallı” getməsini nə şişirdirik ey. Biz xırda adamlarıq. Xirdaçılıq etməyək. Siz xırdanı və xirdalıqları sevmirsiniz.\nQədərə bax. Məğlubiyyəti dadmağımız bəs deyilmiş kimi- onun zəfərinin dadını “yallı” ilə çıxardanın qabağına “siyasət emosiya deyil, soyuqanlılıq istər” reaksiyası ilə çıxırıq. Paşinyan emosionaldır, biz soyuqqanlı. Elə olmasa…\nHələ 27 ildir soyuqqanlı davranaraq soyuyuruq, bir parçamızı buzlaşdırıb dondurmuşuk. Bizim buzumuzu Paşinyan “”Yallısı”” əridə bilməz! Sadəcə baxmayın, üz çevirin, ya da kanalı Zaurların, Xoşqədəmin, Tolikin…nə bilim çallı-çağırlı, şok-qalmaqallı (mən baxmıram deyə o qədər də məlumatlı olmadığımı mənə keçin-red.müəl.) həlli gözləyə bilməyən “”qlobal problemlərə”” həsr olunmuş verilişlərə çevirin. Paşinyanı dondurun. O hələ gözləyər. Yallıdır da…\nYallını da ballandıra-ballandıra ağzın(m)ıza sürtüb sizə-bizə dadızdıranlara sözün(m)üz varmı?!\n← Jurnalist Sergey Dorenko motosikl qəzasında öldü\nABŞ “Şimal axını-2″”-yə qarşı qanun layihəsi hazırlayır” →\n07.07.2020 13:21 08.05.2021 01:41 Yenises.ru\t0\nSevg(K)i günü, sevgin olsun\n14.02.2014 17:24 18.12.2020 15:47 Yenises.ru\t0\nAğdam Tanrının “Səxavət”iydi\n23.07.2019 15:45 18.12.2020 15:20 Yenises.ru\t0


Maykl Blumberq prezidentlik yarışlarına qoşulur\nMaykl Blumberq Birləşmiş Ştatlarda prezident seçkilərində iştirak etmək üçün namizədliyini irəli sürüb.\nNyu-York şəhərinin keçmiş meri, dünyanın ən zəngin adamlarından biri olan Blumberq bazar günü rəsmən ABŞ prezident seçkilərində iştirak etmək üçün yarışlara qoşulduğunu bildirib. 77 yaşlı keçmiş respublikaçı planlarını öz veb saytında açıqlayıb.\n“Donald Trampı məğlub etmək və Amerikanı yenidən qurmaq üçün prezidentliyə namizədliyimi irəli sürürəm”, Maykl Blumberq yazıb.\nBlumberqin prezidentlik yarışlarına 2020-ci il prezident seçkilərində praymeridə səsvermədən 10 həftə öncə qatılması onun hazırkı namizədlərin Trampı məğlub edə bilməyə qadir olmaması ilə bağlı narahatlıqlarını əks etdirir.\nBlumberqin Demokrat partiyasının iqlim dəyişikliyi və silah nəzarəti kimi prioritet sahələrdə böyük investisiyaları və olduqca geniş maliyyə imkanları onun seçkilərdə güclü namizəd olmasına kömək edə bilər. O artıq bir neçə ştatda televiziyada reklamlar üçün 30 milyon dollar ayırıb.


Müasir muzeylər üçün əsas tələblər\nMövzunun aktuallığı ondan ibarətdir ki, müasir dövrdə cəmiyyət həyatının bütün sahələrində olduğu kimi, mədəniyyət sahəsində, o cümlədən muzey fəaliyyəti ilə bağlı tələblər və məqsədlər dəyişib. Belə ki, muzey fəaliyyətinin yeni, daha işlək mexanizmlərinin yaradılması mühüm əhəmiyyət kəsb edir. Avropada və bir sıra Şərq ölkələrində muzey fəaliyyətinin çeşidi və istiqamətləri, onun ideya-estetik məzmunu artıq müəyyənləşib, zəngin təcrübə əldə edilib.\nYaşadığımız dövrdə muzey idarəetməsi müasir texnologiyaların tətbiqi, muzeyin cəmiyyət həyatında mövqeyinin bərqərar olması, onun fəaliyyətinin istiqamətləri tənzim olunmaqla səmərə verə bilir. Bu zaman idarəetmənin özündə də təkmilləşmə prosesi labüdləşir və onun prinsipləri müəyyən olunur. Çünki ictimai reallıqlar, elmi-estetik proseslər, təbii olaraq bu işin məzmununu formalaşdırır.\nMuzey fəaliyyətində tərbiyəedici, təhsilləndirici, inkişafetdirici və formalaşdırıcı imkanlar mövcuddur. Həmin imkanlardan məqsədyönlü istifadə nəticəsində muzey tərəfindən qarşıya qoyulan məqsədə nail olunur. Bu imkanlar sayəsində müxtəlif istiqamətli elmi-bədii təsirlərin mövcudluğu müxtəlif yaş qruplu insanlarda, peşə sahiblərində müvafiq zövqlərin, maraqların yaranması, ayrı-ayrı münasibətlərin formalaşması ilə nəticələnir.\nKeçmişimizi və bu günümüzü özündə əks etdirən belə muzeylər gələcək nəslin tərbiyəsində, tarixi keçmişə ehtiram, vətənə məhəbbət ruhunda formalaşmasında böyük əhəmiyyət daşıyan mədəniyyət müəssisələridir. Azərbaycanın ayrılmaz tərkib hissəsi olan Naxçıvan Muxtar Respublikasında fəaliyyət göstərən Xatirə Muzeyi də gənclərdə vətənpərvərlik ideyalarının formalaşmasında mühüm əhəmiyyət kəsb edir.\nMüasir muzeylərimiz cəmiyyətin inkişaf tarixini sənədləşdirərkən təkcə əşyaları real həyata çıxarmaqla kifayətlənmir, eyni zamanda cəmiyyətin inkişafını təsdiq edən və ona təkan verən müasir sənədlərin yaranması yoluna da diqqət yetirir və ondan səmərəli istifadə edir. Muzeylər, eyni zamanda bir sıra ictimai elmlər sahəsində müstəqil tədqiqat işləri apararaq sosial gerçəkliyin dərk edilməsi və sənədləşdirilməsində öz fəaliyyətini gücləndirir.\nMuzeylərin yenilənməsi, muzeyşünaslığın günü-gündən inkişafı insanın yaradıcı təfəkkürünün bir məhsuludur.\nMuzeyin hər bir guşəsi tamaşaçıda vətənə məhəbbəti, sədaqəti, qəlbində olan qəhrəmanlıq hisslərini alovlandırır. Qəhrəmanlar, qəhrəmanlıq haqqında söhbətlər gəncləri öz vətəninin vətənpərvər vətəndaşı olmağa səsləyir.\n1. Müasir muzey fəaliyyətində yaradıcı əlaqələrdə elmiliyə istinad olunmalı, elmiliklə yaradıcılıq bir-birini şərtləndirməli və bütün bu proseslərdə vahid məqsədə xidmət edilməlidir.\n2. Vahid məqsəd çərçivəsində elmi-yaradıcı əlaqələrdə muzey mühitinə uyğun əlaqəlilik seçilməlidir.\n3. Elmi-yaradıcı əlaqələrdə mühit amillərinin gücündən istifadə mexanizminin mühüm əhəmiyyəti olduğundan, bu mexanizmi yaradan, həyata keçirən qüvvə və amillərin planauyğun, məqsədyönlü fəaliyyəti muzey rəhbərliyinin nəzər-diqqətində olmalıdır.\n4. Muzeyin elmi-yaradıcı potensialı vahid məqsəd çərçivəsində qavramanın həm elmi, həm də yaradıcı şəkildə baş verməsinə nail olmalı, bu prosesdə müasir metod, metodologiya, vasitələr, yollar, formalar və texnologiyanın gücündən istifadə etməlidir.\nProblemə yuxarıdakı başlıca tələblər çərçivəsində yanaşsaq, görərik ki, doğrudan da yaradıcılığın elmi fəaliyyət nəticəsində əldə olunması aşkarlanır. Eyni zamanda o da aşkarlanır ki, həm elmin, həm də yaradıcılığın meydana çıxması fəaliyyətlə sıx əlaqədardır. Zehni fəaliyyət bu mexanizmin əsasıdır.\nMuzeyin hər sahəsində istər fond, ekspozisiya, istərsə də elmi tədqiqat işlərinin aparılmasında yeniliklər artmaqdadır, bu isə muzey işinin daha da inkişaf etməsinə gətirib çıxarır.\nMüasir muzey fəaliyyəti qarşılıqlı əlaqələrsiz mövcud ola bilməz. Muzey fəaliyyəti prosesində tətbiqi elementlər və ünsürlər arasındakı qarşılıqlı əlaqələrin mahiyyətinin aydınlaşdırılması və hərtərəfli izahı müvafiq qanunauyğunluqlar doğurur. Qanunauyğunluğun əhatə etdiyi fəaliyyət prosesi, hadisələrin arasındakı əsas əlaqə və asılılıqların mahiyyəti aydın şəkildə əks etdirilməlidir. Müasir muzey quruculuğunun əsas prinsipi odur ki, muzey mükəmməl şəkildə qurulsun.\n* Müasir muzeyşünaslığın inkişafında ekspozisiyanın müasir tələblərə uyğun şəkildə qurulması vacibdir. Ekspozisiya ənənəvi şəkildə deyil, daha çox müasir texnologiyalardan istifadə edilərək və daha da zənginləşdirilərək qurulmalıdır.\n* Muzey bələdçisi ekskursiya mətnini müasir tələblərə uyğun olaraq, müqayisəli şəkildə hazırlamalıdır. Köhnə ədəbiyyatlarla yeni ədəbiyyatlar arasında müqayisə aparmalı, yenilikdən qorxmamalıdır. Eyni zamanda, bələdçinin müxtəlif xarici dillərə yiyələnməsi də müasir muzey işinin inkişafı üçün labüddür.\n* Muzeydə ən başlıca inkişaf etdirilməli sahə elmi-tədqiqat işidir. Muzeylərdə elmi-tədqiqat işlərinin işlənməsi, yeniliklərin üzə çıxarılması və bu yeniliklərin insanlara çatdırılması mühim bir məsələdir.\nMuzeylər müxtəlif yaş qrupuna mənsub insanların inkişafetdirici və formalaşdırıcı imkanlarına malik mədəniyyət müəssisələridir. Bu imkanlardan istifadə prosesi kompleks şəkildə həyata keçirilməlidir. Həm muzey ətrafı mühitlə muzeyin qarşılıqlı əlaqəsi prosesində mövcud imkanlar, həm də muzeydaxili fəaliyyət zamanı mövcud imkanlardan səmərəli istifadə qanunauyğun şəkil alır. Muzey tərəfindən inkişafetdirici, formalaşdırıcı imkanlar da məhz muzeydənxaric və muzeydaxili fəaliyyətdə əlaqəlilik prosesində daha effektli nəticələrə səbəb olur.\nElm və təhsil müəssisələri sırasında orta ümumtəhsil məktəbləri, orta ixtisas və ali təhsil müəssisələri ilə muzeyin birgə tədbirləri sayəsində də böyük imkanlar yaranır.\nBeləliklə, hər bir mərhələdə muzey işçisinin elmi-tədqiqat fəaliyyəti vacib amildir və elmi-tədqiqat bazalı mərhələ elmi əsaslara söykənir.\nNDU-nun “Muzeyşünaslıq, arxiv işi və kitabxanaçılıq” kafedrasının müəllimi\n14.01.2022 | 17:47


Darvinizmin ən böyük müəmması: həyat necə başladı? | dusunek.com\nƏsas səhifəDarvinizmin ən böyük müəmması: həyat necə başladı?\nDarvinizmin ən böyük müəmması: həyat necə başladı?\nYanvar 9, 2017 admin ELM NƏ DEYİR?BBC,darvinistlər,heyat nece emele gelib,heyatin menseyi,huceyre qılafı,tekamül nezeriyyesi,tekamul,tekamul ferziyyesi\n31 oktyabr 2016-cı il tarixdə təkamülçü internet saytı «BBC News»də “həyatın başlanğıcı sirrinin həllinə artıq daha yaxın olduğumuzu” iddia edən yazı dərc olundu. Məqsəd tarix boyu darvinizmin ən böyük müəmması olan “həyatın başlanğıcı” sualına darvinist açıqlama verilə bildiyi təəssüratı yaratmaq idi. Darvinistlər dəqiqləşən bu məğlubiyyətin ardından sanki “xilas etmə əməliyyatına” başladılar.\nYazının əvvəlində bu yazının yaradılış həqiqətinə ideoloji etiraz olaraq hazırlandığı açıq şəkildə bildirilirdi.\n“Həyat necə başladı? Bəşəriyyət tarixi boyu demək olar ki, hər kəs fövqəltəbii qüvvələrin bunu etdiyinə inanıb. Fərqli yanaşma düşünülmədi. Bu artıq düzgün deyil. Ötən əsr boyu bəzi elm adamları həyatın ilk dəfə necə ortaya çıxdığını izah etməyə çalışdılar. Öz laboratoriyalarında təsadüfi şəkildə yeni həyatı ortaya çıxarmağa cəhd etdilər. Bu günə qədər bunu bacaran olmadı, lakin uzun yol qət etdik. Bu gün həyatın mənşəyi üzərində çalışan elm adamlarının çoxu düzgün yolda olduqlarına əmindir, təcrübələri də bu inamlarını dəstəkləyir”.\nGöründüyü kimi, darvinistlər əllərində hələ də bir sübut olmadığını lap əvvəldən etiraf edir, amma “çox yol qət etdikləri” bilgisi ilə leyhdə təsürrat yaratmağa çalışırdılar. Məlum olduğu kimi, sübut olunmamış bir iddiaya inanmaq elmi deyil, ideoloji yanaşmadır. Yazını qələmə alan Marşal “Yerdə həyatın başlanğıcı sirri” başlığı ilə oxucularına sirr verəcəyi imicini verib. Bir tərəfdən müxtəlif elmi iddialar sadalayır, bir tərəfdən də bunların nə üçün təkamül mənasında baş verməyəcəyinə toxunaraq qərəzsiz yanaşmalar etməyə çalışıb. Ancaq yazının sonunda yenə irəli sürdüyü saxta dəlillərə əsaslanaraq “təkamül mənasında həyatın başlanğıcını anlamağa indi daha yaxın olduğumuz” istiqamətində bir nəticəyə gəlib. Halbuki hekayədən ibarət “dəlillərin” sübut olunmuş heç bir əsası yoxdur. Fərziyyələrlə, “bu və ya digər bir şey baş vermiş ola bilər” şəklində bir qismi xəyali, bir qismi də o günlərin şərtlərinə uyğun olmayan iddialar irəli sürməkdən başqa görülən iş yoxdur.\nSözügedən iddiaların elmi əsassızlığına toxunsaq:\nAbiogenez: dəlili olmayan ssenari\nHəyatın necə başlandığının izahı təkamül ssenarisinin ən qaranlıq tərəflərindən biridir. Abiogenez, yəni cansız maddələrdən canlıların formalaşması məsələsində təkamülçülərin heç bir açıqlaması yoxdur. Çəkilən xəyali “təkamül ağaclarında” ilk hüceyrədən əvvəlki dövr dumanlı şəkildə göstərilərək bu dövrə aid məlumatın olmadığı qəbul edilmiş olur. Hətta bu cür suallardan qaçmaq üçün “təkamül ilk hüceyrə əmələ gəldikdən sonra növləşmə mərhələlərini açıqlayır. Bu ilk hüceyrə məsələsi abiogenezin mövzusudur, təkamülün deyil” kimi ifadələrə əl atırlar. Hətta təkamülçü Riçard Doukinsin bu məsələdə yenə etiraf məzmunlu açıqlamasında həyatın dünyaya kənardan gələn “özünü törədən xəyali molekul” ilə başlamış ola biləcəyini söyləməsi də, həyatın dünyada təsadüfi yolla ortaya çıxmasının mümkünsüzlüyünün qəbulu deməkdir. (https://www.youtube.com/watch?vvo6r5mtxcrı) Bundan 4 il əvvəl Doukins öz fonduna aid internet saytında “həyatın necə başladığına dair nəzəriyyə irəli sürmə” ilə bağlı 2 milyon funt-sterlinq mükafatlı müsabiqə elan etmişdi. Belə bir araşdırma müsabiqəsinin elan edilməsi də təkamül nəzəriyyəsinin əsasını təşkil edən həyatın başlanğıcının bu günə qədər izahı bir yana qalsın, nəzəriyyəsinin belə hələ formalaşmadığının bir sübutudur.\n“BBC News” saytında yer verilən məqalədə keçən bir sıra iddiaları bir-bir nəzərdən keçirək.\nElmi olaraq ruhun olmadığını sübut edilməsi yanlışlığı\nMüəllifə görə materialist anlayışla ruhun varlığı rədd edilmişdir. Buna dəlil olaraq da 19-cu əsrin əvvəllərindən etibarən canlı hüceyrə əmələ gətirən bir sıra molekulların laboratoriya şəraitində əldə edilməyə başlaması göstərilmişdir. Sidik cövhərinin ammoniumsianatdan əldə olunmasının da bu cərəyanın başlanğıcı olduğunu söyləmişlər.\nBundan başqa, 1859-cu ildə Darvinin “Növlərin mənşəyi” kitabı ilə həyatın qeyri-adi müxtəlifliyinin ortaq əcdaddan gəldiyi sübut edildiyi, beləliklə, ruh anlayışının elmi olaraq sona çatdığı iddia edilmişdir.\nMüasir elmi kəşflərdən xəbərdar bir insanın ruhun olmadığına dair təqdim etdiyi “sübutların” bayağılığı başa düşülən deyil. “Təkamül nəzəriyyəsi ortaya atıldı və bununla ruhun varlığı məsələsi ortadan qalxdı” kimi bəsit məntiq dəlil deyil, olduqca çürük iddiadır. Əvvəla, təkamül nəzəriyyəsi hər cəhətdən tənəzzülə uğramış nəzəriyyədir. Nə bioloji həyatın varlığı, nə də darvinistlərin ən böyük müəmması olan ruhun varlığı barədə açıqlama verə bilmişdir. Verə bilməsi də mümkün deyil. Buradakı iddiaya qayıtsaq, fiziki olaraq bədənimizi meydana gətirən bütün material təbii olaraq qeyri-üzvi maddələrdən, yəni atomlardan əldə edilir. Ammonium sianatdan sidik cövhərinin əldə edilməsi yalnız sadə kimyəvi kəşfdir. Bu maddənin əmələ gəlməsi üçün onsuz da üzvi quruluşa ehtiyac yoxdur. Üzvi strukturların əsasını təşkil edən zülal, karbohidrat, yağ və nuklein turşusu molekulları isə canlı hüceyrələrə ehtiyac duyur. Hüceyrədən kənarda, şüurlu şəkildə laboratoriya şəraitində istehsal edilə bilməz. Qaldı ki, laboratoriya şəraitində istehsal edildiyini fərz etsək belə bu hal yenə ruhun varlığını aradan qaldıran bir dəlil deyil. Hüceyrənin hər bir orqanoidi, hər bir zülalı tam şüurla hərəkət edir. Buna aid bir çox nümunə vermək olar. Məhz bu şüurun qaynağı metafizik güc olmadan açıqlana bilməz. Bu səbəbdən həyatı yalnız maddə ilə açıqlamaq mümkün deyil.\nDarvinistlər əgər ruhun varlığı məsələsinə toxunmaq istəyərlərsə, bu halda, təkcə elektrik siqnallarını rəngarəng dünya kimi qavrayan, gözü olmadan görən, qulağı olmadan eşidən varlığın kim olduğunu açıqlamaq məcburiyyətindədirlər. Bu məsələni qulaq ardına vurduqları müddət boyunca ruhun varlığı qarşısında çarəsiz olduqlarını da qəbul etmiş olurlar.\nMəqalədə yer verilən “təkamülçü elm adamlarının” ideoloji dünyagörüşləri də olduqca maraqlıdır. Müəllif bunu özü də açıqlayır və Aleksandr Oparin, Con Holdeyn kimi həyatın mənşəyini təkamülçü məntiqlə açıqlamağa çalışan insanların hamısının ateist və kommunist anlayışa sahib olduğunu açıq şəkildə bildirir. Almaniyanın Osnabryuk Universitetindən Armen Mulkicanyana görə, “Sovet İttifaqında bu fikirlər sevincl’ qarşılanırdı, çünki Tanrıya [haşa] ehtiyac duymurdular. Qərb dünyasında isə bu istiqamətdə düşünənlərin hamısı solçu, kommunist və ya oxşar fikirdə idilər”.\nDarvinistlərin həyatın necə başladığını açıqlama cəhdləri\nDarvindən başlayaraq Oparin və Holdeyn ilə davam edən həyatın ilk əmələ gəlməsinə dair nəzəriyyələri ilk olaraq təcrübə ilə sübut etmək cəhdi məlum olduğu kimi, məşhur Miller-Yurey təcrübəsidir. Miller dünyanın başlanğıcında mövcud olduğunu ehtimal etdiyi dörd kimyəvi maddəni şüşə test borularında birləşdirdi. Boruların içində qaynar su, hidrogen qazı, amonyak və metan var idi. Tətbiq etdiyi soyuq tələ üsulu ilə qlisin və alanin amin turşularını əldə etdi. Əldə etiyi yalnız cansız maddədən meydana gələn iki molekuldan ibarət olmasına baxmayaraq, bu təcrübə illərlə böyük acgözlüklə təkamülçülərin həyatın mənşəyini açıqlama üsulu olaraq istifadə edildi. Ancaq meydana gətirdiyi ibtidai atmosferin səhv olduğu daha sonra aydın oldu. Daha sonra bir neçə təşəbbüs olsa da, artıq heç kəs həyatın mənşəyini bu üsullarla sübut etməyə səy göstərmədi. Bir çox elmi kəşfdən sonra isə həyatın zənn ediləndən daha mürəkkəb olduğu məlum oldu. Canlılar təkcə kimyəvi maddələri daşıyan çantalar deyildilər. Hər bir hüceyrə bir şəhər qədər kompleks idi. Bu səbəbdən bunları sıfırdan qurmaq düşüncəsi xəyallara sığmayan səviyyədə idi.\nBugünkü imkanlarla laboratoriya şəraitində, nəzarət altında bir zülal belə əldə edə bilməmişkən, bunun bir çox dağıdıcı amilə malik təbii mühitdə əmələ gəldiyini iddia etmək böyük ağılsızlıqdır. Miller təcrübəsinə bu qədər sahib çıxılmasının səbəbi də təcrübənin nəticə vermiş olması yox, əldə başqa bir şeyin olmamasıdır.\nİbtidai hüceyrə yoxdur\nHəyatın ortaya çıxmasını təsadüfə əsaslanan proseslərlə izah etmək məcburiyyətində qalan “təkamül nəzəriyyəsində” ilk hüceyrənin necə yarandığı təkamülçülər üçün tamamilə müəmmadır. 3.8 milyard il əvvəl fosil qalıqlarına rast gəldiyimiz ilk hüceyrənin hər cür xüsusiyyəti ilə bir anda ortaya çıxdığını qəbul etmək Yaradılış mənasını verdiyindən təkamülçülər bu açıq elmi həqiqəti öz ağıllarına görə ortadan qaldıracaq ssenarilər yaradırlar. Bu ssenarilərə görə, bütün xüsusiyyətləri ilə qarşımıza çıxan bu hüceyrədən xeyli əvvəl, “ibtidai” sayılan “üzvi molekullar və hüceyrələr” olmalıdır. Ancaq bu zənn edilən “ibtidai əcdad” heç vaxt tapılmayıb. Bundan başqa, təkamülçülər bu prosesin necə getdiyi haqqında eyni fikirdə də deyillər, ola da bilməzlər. Çünki istənilən hipotez bir canlı hüceyrənin tam və əskiksiz olaraq müəyyən edilmiş əsnada mövcud olmasını şərt qoşur. Amma həmin darvinistlər bir gün birinin gəlib ilk hüceyrənin ortaya çıxmasını açıqlayacağı ümidi ilə ideoloji fikirlərinə möhkəm yapışmağa davam edirlər.\nBir hüceyrənin həyatını davam etdirə bilməsi üçün mütləq sahib olmalı olduğu bəzi xüsusiyyətləri var. Bu xüsusiyyətlərdən biri əskik olduğu zaman digər xüsusiyyətlərin olması da mənasızlaşır. Çünki belə bir vəziyyətdə hüceyrə üçün ölüm qaçılmazdır. Burada kobud şəkildə bəhs edəcəyimiz xüsusiyyətlər belə dərinliklərdə onlarla, yüzlərlə təfərrüata malikdir. Birinin belə əskik olması mümkün deyil. Dövrümüzdə tez-tez rast gəldiyimiz genetik xəstəliklər belə çox kiçik detallardakı pozuntulardan irəli gəlir və bunların nəticələri ciddi xəstəliklər və ya ölümdür. Bu səbəbdən ilk mövcud olan hüceyrə də qüsursuz olmaq məcburiyyətindədir.\nBir hüceyrədə aşağıdakı xüsusiyyətlərin olması şərtdir:\n1.Hüceyrəni xarici mühitdən ayıran hüceyrə qılafı\n2.Hüceyrədəki fəaliyyətlərin daimiliyi üçün lazım olan enerjini təmin edən sistem\n3.Hüceyrənin məlumatını saxlayan və gələcək nəsillərə ötürən genetik material\nBurada ümumiləşdirərək saydığımız bu üç xüsusiyyətdən başqa hüceyrə həzm, ifrazat, hüceyrə skeleti, nəqliyyat sistemi və s. bir çox həyati funksiyaya da malikdir. Əsas funksiya olaraq saydığımız bu üç quruluşu bir-bir nəzərdən keçirək.\nHüceyrə qılafı özbaşına əmələ gələ bilməz\nKənardan baxdıqda bir hüceyrəni struktur olaraq xarakterizə edən ən həyatı quruluş hüceyrə qılafıdır. Hüceyrə qılafı hüceyrənin həyatı vahidlərinin içəridə kütləvi şəkildə qalması üçün şərtdir. Bunun fərqində olan təkamülçülər hüceyrə üçün lipid molekullarından ibarət olan qılafın vacibliyini dilə gətirirlər. Ancaq burada unudulan məqam lipidlərin də üzvi molekullar olmasıdır. Hüceyrə qılafı strukturunda yer alan hər bir lipid molekulu onlarla zəncirvari reaksiya nəticəsində yaranan və təbii olaraçox kompleks bir sistemlə əmələ gəlmişdir. O halda qılafın formalaşması üçün də yenə əvvəlcədən hazır lipidlərə ehtiyac var. Beləliklə, bunları da hazır edən başqa bir hüceyrəyə ehtiyac var.\nHüceyrə qılafının lipid quruluşu yalnız yağda həll edilə bilən kiçik molekulların sərbəst şəkildə qılafdan keçidinə icazə verir. Ancaq su, suda həll olan maddələr və böyük molekulların keçidinə icazə vermir. Hüceyrə qılafında bu molekulların içəri və ya kənar hərəkətini nəzarətli şəkildə təmin edən zülal quruluşlu qapılar və kanallar olmalıdır. Zülal isə DNT və ya RNT quruluşundan yenə yüzlərlə ferment zülalların köməyi ilə sintezlənmək və hüceyrə membranına gətirilmək məcburiyyətindədir. Elə isə bu vəziyyətdə də tam funksiyalı bir hüceyrəyə ehtiyac var.\nHəyati funksiyaların davamiyyəti enerji tələb edir\nBir hüceyrə içində heç bir mexanizm enerji olmadan işləyə bilməz. Hüceyrə qılafı daşıma sistemi, zülal istehsal edilməsi, parçalanma və s. kimi hər sistem enerjisiz qaldıqda həmin an dayanır. Bu da ölüm deməkdir. Beləliklə, ilk hüceyrədə enerji istehsal edən sistemin varlığı şərtdir. Enerjinin toplanıb istifadə edilə biləcək hala gətirilməsini təmin edən əsas mexanizm fotosintezdir. Günəş enerjisi ilə qlükoza əldə edilir. Qlükoza da glikoliz ilə ATF-ə çevrilir. Fotosintez ən azı qırx ayrı reaksiya, qlikoliz də 10 müxtəlif reaksiya tələb edir. Bu pillələrin hər birinin müxtəlif fermentlərlə kataliz edildiyini düşündükdə necə mürəkkəb quruluşla üz-üzə olduğumuz aydın olur. Belə bir sistem mütləq “ilk hüceyrədə” olmalıdır. Belə mürəkkəb bir quruluşa sahib olan “ilk hüceyrə” isə qətiyyən “ibtidai” deyil. Onsuz da ən qədim fosillərə əsasən hüceyrələrin (3.8 milyard illik sianobakteriyalar) belə fotosintez etdiyi məlumdur.\nRNT hüceyrədən əvvəl mövcud ola bilməz\nDNT-nin zülalların istehsalı üçün istifadə edilməsi prosesi çox mürəkkəbdir. Bu da həyatın mənşəyini təkamüllə izah etmək istəyən hər kəs üçün böyük problemdir. Çünki bu qədər kompleks quruluşun necə başladığını təsəvvür etmək belə qeyri-mümkündür. Həyatın mənşəyinə dair veriləcək hər hansı bir izah nuklein turşularından ( DNT, RNT) və ribosom kimi orqanoidlərdən ibarət kompleksin necə mövcud olduğunu və işləməyə başladığını da açıqlamalıdır.\nOna görə prosesi sadələşdirmək üçün ingilis kimyagər Lesli Orgel tərəfindən ilk öncə DNT və zülalın olmadığı, yalnız RNT molekullarının meydana gəldiyi irəli sürüldü. Bu molekul DNT kimi özünü köçürməli və zülal kimi qatlanaraq fermentativ fəallıq da göstərməli idi. Mövzu haqqında geniş təxribatlarına baxmayaraq, bu iddianın yaranmasını təmin edən bir sübut yox idi. Bu iddia tamamilə fəlsəfi fikir idi. Lakin əlində heç bir tutunacaq yeri olmayan təkamülçü dairələrdən böyük maraq gördü. Halbuki bir RNT molekulunun özbaşına, bir anda mövcud olduğunu fərz etsək belə, başqa heç bir orqanoidi olmayan, daha doğrusu bir hüceyrəsi olmayan RNT molekulu necə funksiyasını yerinə yetirib sağ qala bilər?\nBurada bir başqa məsələni də xatırlamaq lazımdır. RNT dediyimiz quruluş, yəni ribonuklein turşusu riboza deyilən 5 karbonlu karbohidrat, pürin və ya pirimidin strukturunda bir nukleotid ehtiva edir. Bu üç formanın da üzvi formalar kimi yenə bir hüceyrə daxilində meydana gəlmək məcburiyyətində olduğunu düşündükdə, RNT ssenarisi tamamilə çökmüş olur.\nBundan başqa, yaşayan hüceyrələrdə özünü törədən bir RNT-yə rast gəlinməyib. Yəni bu iddia tamamilə xəyalidir. RNT-ni təşkil edən quruluşlar eynilə zülallar kimi, su ehtiva edən mühitdə bir araya gəlib birləşə bilməz, ribosom və fermentlərdən asılı amillər olmadan meydana gələ bilməzlər. Molekulyar biologiya tədqiqatları ilə tanınan Con Sutherland bunu belə açıqlayır:\nRNT kimyasının bəzi kilid nöqtələri işləmir. Hər bir RNT nukleotidi karbohidrat, azotlu əsas və fosfatdan ibarətdir. Ancaq bu sübut edildi ki, karbohidrat və azotu birləşməyə razı salmaq mümkün deyil.\nYenə məlum olan biologiya kitabı Albertsdə bu vəziyyət bu şəkildə bildirilir:\nTəbiətdə özünü kopyalaya bilən RNT molekulları olmamasına baxmayaraq, elm adamları bunları laboratoriyada emal edə biləcəklərindən əmindirlər. (Molecular Biology of The Cell fifth edition Alberts p. 402)\nTəkamülçülər baxımından irsi material olmadan quraşdırma etmək çox mənasız olacaq. İrsi material hüceyrəyə aid məlumatları ehtiva edir. DNT olmadan hüceyrəyə məxsus digər strukturların məlumatı qorunmayacaq və həqiqi hüceyrə bölünməsi də baş verməyəcək. Genetik material da yuxarıda açıqladığımız kimi, bir çox fərqli sistemlərin bir arada olmasına ehtiyac duyur. Bu da bir anda Yaradılış olmadan baş verə bilməz. Əslində bu yazıda müdafiə edilən fikirlərin niyə gerçəkləşməyəcəyinə dair etiraf xarakterli açıqlamalar da verilib. Genetik materialın zəruriliyi belə vurğulanıb:\nHüceyrə divarı olan, ancaq geni olmayan hüceyrə çox şey edə bilməz. Bala hüceyrələrə bölünə bilsə də özü haqqında heç bir məlumatı balalara ötürə bilməyəcək.\nHəyat bir anda başlayıb\nGöründüyü kimi, “təkamül nəzəriyyəsinə” konkret dəlil tapmayan təkamülçü alimlərin nəzəri mənada belə fərziyyələrinə sübut uydurma səyləri uğursuzluqla nəticələnib. Fosil qeydlərində göründüyü kimi, ilk hüceyrəyə 3.8 milyard il əvvəl bir anda fosil qeydlərində rast gəlinir. Dövrümüzdə araşdırdığımız hüceyrələrdə mövcud olan bütün xüsusiyyətləri ilə birlikdə ortaya çıxmış və dəyişmədən varlığını davam etdirmişdir. Bundan əvvəl isə yerin təbəqələrində həyatın varlığına dair heç bir əlamət yoxdur. Yarı inkişaf etmiş, “təkamül” keçirməyə çalışmış hüceyrə qalıqları yoxdur. Yuxarıda detalları ilə açıqladığımız kimi, tam funksional hüceyrənin varlığından başqa, canlının həyatını davam etdirməsi mümkün deyil. Mərhələ-mərhələ inkişaf edən hüceyrə modeli mümkün deyil.\nTəsadüfə əsaslandığı irəli sürülən təbii seçmə yeni məlumat ortaya çıxarmaq qabiliyyətinə malik olmadığından zülallar və genlər kimi məlumat ehtiva edən formaların əmələ gəlməsini izah edə bilməz. Geriyə qalan təsadüf iddiasıdır. Təsadüf isə bəşəriyyət tarixi boyunca ortaya atılmış ən məntiqsiz, ən gülməli, ən aciz iddiadır.\nAçıqlanmalı əsl məsələ, həyatın çox mürəkkəb mexanizmini inkişaf etdirmək üçün lazım olan məlumatın haradan gəlməsidir. Təkamülçülərin iddia etdiyi şəkildə vasitə qutunuzda atomlar, təbiət qanunları və təsadüflər olsa da, həyat necə ortaya çıxıb? Bu kompleks və nizamlı məlumat necə ortaya çıxıb? Məhz bu sual darvinistlər üçün cavabsızdır. Bu suala təkamüllə cavab tapmağa çalışdıqları müddətcə də cavabsız qalacaq.\n“BBC News”in irəli sürdüyü fikirlər müasir dinsiz mədəniyyətin əfsanələridir. Aydın məsələdir ki, həmin yazı darvinistlərin yaşadıqları böyük məğlubiyyəti dəf edə bilmək üçün əl atdıqları zavallı cəhddən ibarətdir.\nBiz heç vaxt cansız maddənin struktur vahidlərinin özbaşına kompleks və funksional quruluşu meydana gətirdiklərini görmürük. Bu ancaq insandan da üstün bir ağılın və zehnin istiqamətləndirməsi ilə baş verir. O Ağıl isə bütün açıqlığı ilə qarşımızdadır və yaratdığı hər bir detalda Özünü göstərir. O Ağıl, aləmlərin Rəbbi olan uca Allahdır.\nGöyləri və yeri altı gündə yaradan, sonra da Ərşə ucalan Odur. O, yerə girəni də, oradan çıxanı da, göydən enəni də, oraya qalxanı da bilir. Siz harada olsanız belə, O sizinlədir. Allah sizin nə etdiklərinizi görür. (Hadid surəsi, 4)\nMolecular Biology of The Cell fifth edition Alberts p 402\n← Amerika prezident seçkilərində məğlub olanlar əslində kimlərdir?\nDünya miqrantlara qarşı niyə laqeyddir? →


Hamiləlik zamanı stresslər » ANACAN.az - Ailə, qadın, uşaq portalı\nHamiləlik zamanı stresslər.\nHamiləlik müddəti həm qadın həm də ailəsi üçün xüsusi və fərqli bir dövrdür. Bu dövrdə hamilə qadının bədənində, hisslərinda, və həyat tərzində dəyişikliklər meydana gəlir. Bu dəyişikliklər iş və yə ailə həyatında bir çox çətinlik yaşayan qadına yeni stresslər yaradır. Bütün insanlar üçün olduğu kimi hamilə bir qadın üçün də stress zərərli ola bilər. Həddindən artıq stress halsızlıq, yorğunluq, yuxusuzluq, narahatlıq, iştahta artma ya da azalma, baş və kürək ağrılarına yol aça bilər. Yüksək səviyyədə stress uzun müddət davam edəndə yüksək təzyiq və ürək xəstəlikləri kimi problemləri özü ilə gətirə bilər. Hamiləliklə bağlı ortaya çıxan ürəkbulanması, qusma, tez-tez sidiyə çıxma, bel ağrısının, əllərdə və ayaqlarda şişkinlik kimi əlamətlər hamilə qadın üçün stress qaynağı ola bilər. Hamiləlik müddətində ortaya çıxan hormonal dəyişmələr qadının psixoloji vəziyyətində dəyişikliklərə səbəb ola bilər.\nHamilə qadın və yoldaşını stressə gətirən əhəmiyyətli bir faktor də körpələrinin saqlamlığıdir. Körpənin sağlam olub olmadığı bütün qadınlarının bütün hamiləlik müddəti boyunca narahat edən sualıdır. Bununla birlikdə xüsusilə ilk hamiləliyini yaşayanlar doğuş müddəti və doğuş şəkli ilə əlaqədar olaraq da çətinliklər yaşayarlar. Qadınların bir çoxu doğuş sancıları ilə başa çıxa bilməyəcəyini, rahat bir doğuş edə bilməyəcəyini və körpəsinə zərər verə biləcəyini düşünürlər. Bu səbəblərə əlavə narahat edən bir başqa faktor - iqtisadi faktorlardır. Körpənin doğumu və sonrasındakı xərclər sırasında çətinlik yaşayacaqları qorxusu gələcəyin valideynlərini narahat edir. Xüsusilə son illərdə bütün dünyada yaşanan iqtisadi krizislər səbəbiylə işsiz qalma qorxusunun da əlavə yaşanan stressin artmasına səbəb olmuşdur.\nBütün bu stresslər hamiləlik riskləri qat-qat artırırlar. Stress erkən doğuş və aşağı kilolu körpəni dünyaya gətirmə riskini artırdığını göstərir. Erkən doğan körpələrin kilolarının aşağı olması normal deyil. Stress zamanı organizmdə ifraz olan maddələr plasentaya gedən damarlarda daralmağa səbəb olaraq körpəyə daha az oksigen və qida maddəsi getməsinə səbəb olurlar. Bu vəziyyət dölün inkişafına təsir edə bilər.\nHamiləlik zamanı stressi necə azaltmaq olar?\nHər hamilə qadın xüsusi və iş həyatındakı stress qaynaqlarınına mübarizə üsulları inkişaf etdirməyə çalışmalıdır. Hamilə olsun ya da olmasın hər qadın əgər sağlam və güclü isə stress ilə daha asan mübarizə edə bilər. Bu səbəblə hamilə bir qadın sağlam qidalanmalı, kifayət qədər yatmalı, və məşq etməlidir. Məşq qadının güclü olmasını təmin və yorğunluq, halsızlıq və bel ağrıları kimi hamiləlik ilə əlaqədar narahatlıqlarını azaldır. Qadının həyat yoldaşı, ailəsi və iş yoldaşlarının dəstəyi də son dərəcədə əhəmiyyətlidir. Yaxın insanlar hamilə qadına dəstək ola biləcəkləri kimi, işlərində köməkçi olaraq da qadının yaşadığı stressin azalmasına köməkçi ola bilərlər. Hamiləlikdə bəzi stress ilə mübarizə üsulları vardır. Hamiləlik zamanı stress ilə başa çıxmaq üçün: istirahət üçün gün ərzində özünüzə zaman ayırın və günün bir hissəsini telefon, televizor kimi cihazlardan uzaq olun; yavaş, dərin və ritmik bir şəkildə nəfəs alıb verin; körpənizə gözəl sözlər pıçıldayın, sakit musiqi dinləyin.Əgər stress davam edərsə, hamilə həkiminə və ya onun təklif edəcəyi bir psixoloqa müraciet edə bilər.\nfira 21 dekabr 2015 12:16\nhamilelyimin 10 cu həftəsinə təzə keçmişem.1 heftediki güclü stresslər yaşadım.biraz agrilarim var ama guclu agrilar deyil.sizce bu hamileliyime pis tesir edermi?


Xarici təhsillilər Azərbaycandan niyə qaçırlar?\nXaricdə təhsil alanların Azərbaycanda işləməsi, duruş gətirməsi çox çətindir\n«Bizim qarşımızda duran problemlərdən biri budur: necə edək ki, xaricdə elmi dərəcə almış insanları Azərbaycana qaytaraq».\nTəhsil naziri Misir Mərdanov dekabrın 20-də belə deyib.\nNazirin qənaətincə, yaxşı olardı ki, xaricdə təhsil almış azərbaycanlılar vətənə qayıtsın və əldə edilmiş təcrübəni yerli ali məktəblərdə gələcək nəsillərə ötürsün.\n«İŞ YERİNDƏKİ İDEOLOJİ BASQI DA MANE OLUR»\n«21-ci Əsr» Təhsil Mərkəzinin rəhbəri Etibar Əliyevin dediyinə görə, məzunların Azərbaycana qayıtmaması səbəbsiz deyil:\n«Əvvəla, iş tapmamaqla bağlıdır. İkincisi, mühitlə. Üçüncüsü, əməkhaqqı ilə bağlıdır. Məzunlar Avropa ölkələrində daha yüksək maaş alırlar. Eyni zamanda, güzəştləri, mənzil təminatı olur, onlara normal iş şəraiti yaradılır».\nAmma ekspertə görə, məzunları Azərbaycandan qaçaq salan başlıca səbəblərdən biri də iş yerlərindəki ideoloji basqıyla bağlıdır:\n«Bizim idarələr siyasiləşib. Bir partiyanın təsiri bütün tədris müəssisələrində, idarələrdə görünür. Bir də ən mühüm məsələ azadlıq məsələsidir. Bu da sərbəstlik görmüş, yüksək təhsil görmüş şəxslərin xarakterinə yad məsələdir. Ona görə qayıtmırlar. Hətta Türkiyədə təhsil alanların 80 faizi geri qayıtmır, ya da Avropaya gedirlər».\n«OLA BİLSİN KİMSƏ YALTAQLANMAĞIMI İSTƏYİRDİ»\nABŞ-ın Mariland Universitetinin məzunu Şəhla Əliquliyevanın dedikləri Etibar Əliyevin fikirlərindən fərqlənmir. Onun sözlərinə görə də xaricdə təhsil alanların Azərbaycanda işləməsi, duruş gətirməsi çox çətindir. Çünki təklif olunan əməkhaqqı, üstəlik də iş yerindəki şərait və mühit gözləntiləri doğrultmur:\n«Məzunlar açıq-aşkar görürlər ki, Azərbaycana qayıtmaq sərf etmir. Onlar qabiliyyətlərini başqa ölkədə daha baha sata bilərlər. Bir də iş mühiti. Mən böyük məmnuniyyətlə hökumət layihələrində iştirak edərdim. Amma hökumətin maaşı aşağıdır və orda qərar qəbul etmək mexanizmi Avropada oxumuş məzunların gözləntilərindən köklü fərqlənir. Bu, Azərbaycanın xeyrinə deyil. Kimsə nazirlikdə işləyirsə bilməlidir ki, nazirlik yox, nazir əhəmiyyətlidir. Bir nəfər qərar verir və o birilər də icra edir».\nŞəhla Quliyeva öz iş təcrübəsindən də danışır:\n«Mən üç il Prezident yanında Akademiyada beynəlxalq şöbənin müdiri işləmişəm. Ola bilsin kimsə gözləyirdi ki, ona yaltaqlanım. Amma kiməsə yaltaqlanmadım. İlk fürsətdəcə qaçdım. Maaşın azlığından, boş-boş işlərə çox vaxt sərf olunmasından. Başda oturanlar boş-boş işlərə, yığıncaqlara vaxt itirir, lazımi layihələrisə uzaq tutur».\n«ŞƏRTİ ŞUMDA KƏSMƏK LAZIMDIR»\n«21-ci Əsr» Təhsil Mərkəzinin rəhbəri Etibar Əliyevə görə, xaricdə oxumuş məzunların Azərbaycana qayıtması çox faydalı olardı. Gəlib təcrübələrini və biliklərini bölüşərdilər. Buna görə də əvvəlcədən şərti şumda kəsmək lazımdır. Xaricə göndərilənlərlə müqavilə bağlanmalıdır. Məsələn, Rusiyada olduğu kimi:\n«Müqavilə bağlanır ki, dövlət hesabına oxuduruq. Amma əvəzində 7-10 il işləməlisən. İşləmirsənsə, pulu geri qaytar. Elə universitet var ki, təhsil haqqı 20 min dollardır».\nTəhsil naziri Misir Mərdanovun sözlərinə görə, hazırda xaricdə 10 min tələbə təhsil alır. Onların mini dövlət hesabına oxuyur. Əvvəlki vaxtlardan fərqli olaraq artıq onlar qarşısında təhsili başa vurduqdan sonra mütləq Azərbaycana qayıtmaq tələbi qoyulmur.\nGənc müəllimlərə ipoteka krediti verilə bilər


Hinnom vadisi - Vikipediya\n(Ge Hinnom vadisi səhifəsindən istiqamətləndirilmişdir)\nHinnom vadisi və ya Ge Hinnom vadisi (ivr. גיא בן הינום) — yəhudilərin Yerusəlim, müsəlmanların isə Qüds adlandırdıqları şəhərin cənub və cənub qərb hissəsində yerləşən vadi.\n1891-ci ildə nəşr olunmuş Arximandrit Nikiforun Bibliya ensiklopediyasında Hinnom vadisinin rəsmi\nBir sıra tədqiqatçılara görə “Quran”da “cəhənnəm” adlandırılan yer də məhz bu yerdir. Belə ki, yəhudi ənənəsinə görə, Allahı inkar edənlərin cəsədlərinin basdırılmadan atıldığı bu ərazi coğrafi baxımdan yəhudilərin Yerusəlim, müsəlmanların isə Qüds adlandırdıqları şəhərin cənub və cənub qərb hissəsində yerləşir.\nQədim büdpərəst israillilərin oğullarını və qızlarını Molek üçün bu ərazidə diri-diri yandırırdılar.\nQədim büdpərəst israillilərin dininə görə, günah işləyən günahkarlar da burada diri-diri yandırılırdılar.\nİlahi Molek üçün insanlara müxtəlif işgəncələr də bu ərazidə verilirdi.\nİsa peyğəmbərin təbliğatı dövründə də bu vadi zibillik idi. İsa məhz buna görə günahkarların digər aləmlərdən təcrid edilərək narakaya atılmasını lazımsız zir-zibilin Hinnom vadisində yandırılması ilə müqayisə edərək təbliğatında bir epitet kimi istifadə edib. O, bununla insanlara demək istəyirdi ki, həyatını təyinatı üzrə yaşamayanlar sonda Tanrının əbədi padşahlığına layiq görülməyəcək, əksinə Hinnom dərəsində yandırılan zir-zibil kimi lazımsız sayılacaqlar. Bu epitetdən onun şagirdlərinin də geniş istifadə etməsi, sonralar ge-Hinnomu yaddaşlara günahkar ruhların əbədi məskəni kimi bir yanlış təsəvvürlə köçürür.\nGe Hinnom vadisi artıq insanların və ya onların cəsədlərinin yandırıldığı yer deyil. Hazırda Hinnom vadisi yaşıl ağaclarla zəngin, səfalı bir yer kimi tanınır. Bu vadinin yaxınlığında gözəl və müasir yaşayış binalarının ucaldığını görmək olar.\n↑ 1 2 3 4 5 6 7 8 9 10 11 12 13 14 Bu dünyadakı cəhənnəm, tarix boyu dünyanın ən qorxulu yeri – Ge Hinnom vadisi. libre.az, 11.08.2018 (azərb.)\nBu Dünyadakı cəhənnəm, tarix boyu dünyanın ən qorxulu yeri – Ge Hinnom vadisi (azərb.)\nMənbə — "https://az.wikipedia.org/w/index.php?title=Hinnom_vadisi&oldid=4381982"\nBu səhifə sonuncu dəfə 12 avqust 2018 tarixində, saat 14:03-də redaktə edilib.


Əli Abbasovla şərik olan idarə rəisi kimdir? – ARAŞDIRMA - Azinforum.az İnformasiya Portalı\nAna səhifə / Siyasət / Əli Abbasovla şərik olan idarə rəisi kimdir? – ARAŞDIRMA\nƏli Abbasovla şərik olan idarə rəisi kimdir? – ARAŞDIRMA\nBundan əvvəl ölkə mətbuatında dəfələrlə məktəblərə keyfiyyətsiz kompüterlərin satılmasıyla bağlı yazılar dərc olunub. Xüsusilə də, “Mədəd Azərbaycan” MMC adlı şirkətin (eyni adlı humanitar təşkilat da var – red.) Ötən il Qafqaznews.az-da “Köhnə kompüterləri Təhsil Nazirliyinə satmaqla 10 milyon manatdan çox pul mənimsəyiblər” başlıqlı yazı dərc olunurdu. Məqalə keçmiş nazir Misir Mərdanovun vaxtında 4 mindən artıq orta məktəbin kompüterləşməsinin düzgün əsaslarla aparılmadığından bəhs edir: “ Məktəblərin kompüterləşməsi məsələsində xeyli maxinasiyalar olub. Belə ki, kompüterlər ucuz qiymətə alınsa da, baha qiymətə sənədləşdirilib. Və ortada milyonlar mənimsənilib.\nBu “əməliyyat”da “Mədəd” Humanitar Təşkilatı İctimai Birliyi və digərləri fəal iştirak edib. “Mədəd”in kimə məxsus olması ilə bağlı xırda araşdırma zamanı məlum oldu ki, keçmiş nazir Misir Mərdanovun vaxtında orta məktəblərin kompüterləşdirilməsində məhz “Mədəd”in sədri Emil Məmmədov nazirin “sağ əli” olub”.\nXatırladaq ki, məktəblərin kompüterləşdirilməsi işlərinə sabiq nazir Misir Mərdanovun vaxtında Təhsil Nazirliyi yanında Təhsil Sisteminin İnformasiyalaşdırılması İdarəsinin (TSİİ) rəisi Samir Məmmədov cavabdeh olub. Mikayıl Cabbarov nazir olduqdan sonra, S.Məmmədovu Təhsil Nazirliyinin Resurs Mərkəzinin direktoru təyin edib. Görəsən, ictimai təşkilat orta məktəbləri necə kompüterləşdirib..?\nSuala cavab tapmaq üçün “Mədəd” təşkilatı ilə bağlı məlumat toplamaq qərarına gəldik. Məlum oldu ki, “Mədəd” İctimai Birliyi həqiqətən də Təhsil Nazirliyi ilə aktiv əməkdaşlıq edir. Amma orta məktəblərin kompüterləşməsində deyil, informasiyalaşdırılmasında iştirak edir. Məktəblərin informasiyalaşdırılması “Mədəd Azərbaycan” MMC tərəfindən həyata keçirilib.\n“XXI əsr Təhsil Mərkəzi”nin rəhbəri Etibar Əliyev bildirib ki, “Mədəd Azərbaycan” MMC 1999-cu ildə təsis olunub: “ Ölkə başçısının sərəncamı ilə 2005-2007-ci illər üçün “Orta məktəblərin informasiya və kommunikasiya texnologiyaları ilə təminatı” proqramı təsdiq olunub. Bu proqramı həyata keçirmək üçün 30 milyon manat pul ayrılıb. Təhsil Nazirliyi dövlət proqramını həyata keçirmək üçün “Mədəd-Azərbaycan”ı seçib. Heç kimin tanımadığı bir təşkilata milyonlarla vəsait ayrılıb. Aydındır ki, bu qurum pulları mənimsəmək üçün yaradılıb.\nTenderdə ilk dəfə iştirak edən yeni qurum necə qələbə qazana bilərdi?” Etibar Əliyevin fikrincə, “Mədəd Azərbaycan” indiki nazirin vaxtında da öz maxinasiyalarını davam etdirir: “ Biz düşünürdük ki, təzə nazir “Mədəd Azərbaycan”ın maxinasiyaları ilə bağlı Baş prokurorluğa müraciət edəcək. Amma bu baş vermədi”.\nEkspert nazir Mikayıl Cabbarovdan soruşur ki, “Mədəd-Azərbaycan”ın fəaliyyəti ilə bağlı monitorinq keçirilibmi?(azadliq.info).\nYeri gəlmişkən, həqiqətən də “Mədəd-Azərbaycan” 1999-cu ildə təsis olunub. “Mədəd-Azərbaycan” 12 illik təcrübəsi ilə təhsil, İKT, iqtisadiyyat, səhiyyə sektoruna töhfə verib. Həmçinin, “Mədəd Kredit” təşkilatı da var ki, əhaliyə kreditlər verməklə məşğuldur(madad.net).\n“Mədəd Azərbaycan” şirkəti ilə bərabər “Mədəd” adlı ictimai birlik də fəaliyyət göstərir. Bu birliyin sədri Emil Məmmədovdur. Bu qurum da Təhsil Nazirliyi ilə fəal əməkdaşlıq edir. (edu.gov.az).\nƏdliyyə Nazirliyinin mətbuat xidmətinin rəhbəri Aydın Ağazadə ötən il bizə bildirmişdi ki: “ Azərbaycanda eyni zamanda “Mədəd” adlı QHT və “Mədəd Azərbaycan” şirkəti fəaliyyət göstərir. Onların rəhbərləri fərqli şəxslərdir”. Ancaq “Mədəd Azərbaycan” şirkətinin əməkdaşı bizə bildirdi ki, “Mədəd” QHT-nin başçısı eyni zamanda “Mədəd Azərbaycan” şirkətinin təsisçisi və rəhbəridir. Biz “Mədəd- Azərbaycan”ın fəaliyyətinə monitorinqin olub-olmadığını aydınlaşdırmaq qərarına gəldik. Həm də necə olur ki, nazirliyin tenderini udan şirkətin və nazirliklə əməkdaşlıq edən QHT-nin rəhbəri eyni şəxs olur?\nBu sualları Təhsil Nazirliyinin mətbuat xidmətinin rəhbəri Cəsarət Valehova ünvanlasaq da, o bizim suallara cavab vermədi. Məsələ ilə bağlı hüquq müdafiəçisi Novella Cəfəroğlu Qafqaz Xəbər Agentliyinə bildirib ki, Azərbaycanda bir çox biznesmenlər eyni zamanda QHT rəhbərləridir: “Bu biznesmenlər öz əlaqələrindən istifadə edərək hökumətin və beynəlxalq təşkilatların ayırdığı qrantlardan qazanmaq istəyirlər”.\nBizimyol.info məlumat verir ki, 14 may 2013-cü ildə “British Counci” təşkilatı “Mədəd” ictimai birliyinə 30046 manat qrant verib. Amma “Mədəd” İB xərclənən pulların hesabatını təqdim etməyib. Biz 2016-cı ildə də bu məsələni araşdırmaq qərarına gəldik. Lakin çox təəssüf ki, adıkeçən ekspert Etibar Əliyev bu dəfə bizimlə danışmaq istəmədi, gün ərzində gah “iclasdayam”, gah da “tədbirdəyəm” deyə bizim cəhdlərimizi boşa çıxardı. Görünür ki, təhsilin problemləri ilə bağlı verəcəyimiz suallar ekspert üçün qətiyyən maraqlı deyildi .(Qafqaznews.az).\nFevralın 20-də LEGİON-a Təhsil Nazirliyinin Təhsil Sisteminin İnformasiyalaşdırması İdarəsinin rəisi Samir Məmmədov barəsində maraqlı məlumat daxil oldu. Məlumata görə, S.Məmmədov sabiq rabitə və yüksək texnologiyalar naziri Əli Abbasovun uzun illər nazir postunda olan vaxt şəriki olub: “Onun yaxın qohumu Emil Məmmədov “Mədəd Azərbaycan” adında həm QHT, həm də MMC-nin rəhbəridir.\nSamir Məmmədov Əli Abbasovla şərik olan vaxtları Təhsil Nazirliyində və digər nazirliklərdən gördükləri işlərdə Samir Məmmədovun qohumu Emil Məmmədovun böyük rolu olub. Bu qohumlar Əli Abbasovun hesabına böyük sərvət toplayaraq, bir hissəsini öz biznes layihələrinə yönəldiblər. Emil Məmmədov bir neçə iş adamlarıyla şərik olaraq biznes lahiyyələrində Samir Məmmədovu təmsil edib”.\nLEGİON əməkdaşı bu və digər qaranlıq məqamlara aydınlıq gətirmək üçün, Təhsil Nazirliyinin mətbuat xidmətinin rəhbəri Cəsarət Valehovla əlaqə saxladı. “Hazırda məktəblərin kompüterlərlə təchizatı Təchizat İdarəsi tərəfindən həyata keçirilir. Biz daha “Mədəd”lə işləmirik”, – deyə C.Valehov bildirdi.\n“Bu şirkətlə bağlı hansısa şikayətlər olubmu? Əməkdaşlığın dayanmasına səbəb nədir?”, – deyə maraqlandıq. “Təhsil Nazirliyi bir otaqdan ibarət qurum deyil. Elə suallar verirsiniz ki, onun araşdırılması üçün ən az iki gün lazımdır. Məsələnin detalları, şikayətlər barədə məlumatım yoxdur”, – deyə Cəsarət Valehov cavab verdi. “Samir Məmmədov yenə də orda çalışırmı?”, – deyə soruşduq. “Təchizat İdarəsində yox, başqa idarədə belə adda adam olmalıdır”, – deyə mətbuat xidmətinin rəhbəri cavab verdi.\n“Hansı idarədə çalışır?”, – deyə soruşduqsa da, Cəsarət Valehov bizə “məlumatım yoxdur”, – deyə cavab verdi. “Bilirsiniz, bizə Samir Məmmədovla, mənimsənilmə hallarıyla bağlı bəzi məlumatlar daxil olub” – deyə qeyd etdikdə, Təhsil Nazirliyinin sözçüsü “Sağ olun”, – deyərək dəstəyi asdı.\nBiz sonra Cəsarət Valehovdan bizi Samir Məmmədovla əlaqələndirməyi xahiş etsək də, cəhdimiz boşa çıxdı. Araşdırmamız davam edir.\nÖncəki Komitə rüsumdan yayınan sahibkarların siyahısını yaydı\nNövbəti Elman Rüstəmovla Samir Şərifovun komandası gərgin vəziyyətlə üzləşib – İDDİA


» Azərbaycanı efirdən HƏDƏLƏDİKarabakhİNFO.com - karabakhInfo.com\nAzərbaycanı efirdən HƏDƏLƏDİ\n“Exo Moskvı” radiosunun baş redaktoru Aleksey Venediktov Rusiyanın Qarabağ kartını yenidən oynayacağını hesab edir.\nMilli.Az oxu.az-a istinadən bildirir ki, bu barədə o, “Personalno vaş” verilişinin gedişatında bildirib.\nVinediktov BBC-nin Üçüncü Dünya müharibəsi haqqında filmini şərh edərkən Osetiya, Abxaziya, Krım, Donetsk, Dnestryanı, Qarabağ problemlərini xatırladıb.\n“Bunun real problem olduğunu anlamaq lazımdır. Uşaqlar, bir daha, BBC – diqqətli insanlardır. Bundan başqa… Mən axşam Qorbaçovun köməkçisi, Çernyayevin kitabını oxuyub bitirdim. O, Qorbaçovun 1991-ci ildə və ya 90-cı ildə İtaliyaya səfərində yazırdı: “Mən narahatlığı başa düşmürdüm, niyə görə insanlar küçədədirlər… onlar qarşılayır, “ura” qışqırır, özlərini maşının altına atırdılar… xəz geyimli qadınlar, yəni bunlar fəhlə sinfi deyildi. Sonradan anladım: onlar real olaraq bizdən qorxurdular, onlar real olaraq bombardmandan sığınacaq yerləri tikirdilər…\nBiz gülüb keçirdik. Onlar isə real olaraq sığınacaq tikirdilər, real olaraq sovet ordusundan qorxurdular. Qorbaçov bu qorxunu yox etdi”.\nBu həmin əhvalatdır – indi burada gördüyün – imkandır. Osetiya, Abxaziya, Krım, Donesk, Dnestryanı, Qarabağ arxada qaldığı halda… Biz Qarabağ kartını bir daha oynayacağıq.\nBiz bu kartı bir daha oynayacağıq – yerli əhalini düşünməyəcəyik – bunu unudun. Biz vətənpərvərlik, geosiyasi problemlərimizi bax bu yolla həll edirik.\nMən bir daha deyirəm, əgər 10% mövcuddursa, bilin ki, bu ciddi 10%-dir, dəyərli 10%-dir. Ona görə də mən BBC-nin filminə siyasi fantaziya kimi yanaşmadım, xeyr, mən buna çox ciddi yanaşdım”, – o qeyd edib.


Divarlarda sənaye üslubunda dekorativ effekt - Qısa - 2022\nEvdə bir loft və ya sənaye üslubunu təmin edə biləcək bir divar örtüyü axtararkən, redaksiya heyəti, işi mükəmməl bir göstərmə ilə metal effektli və ya mumlu betonla boyalar və plasterlər seçdi. Şəkillərdəki kəşf.\nHamar metal örtük, çəngəl tint\nMaisons dekorasiya ### Hamar metal örtüklü, daha yüngül bir boz ortaya qoyan ikinci versiya: ağ dəmir rənglidir. Özünüzü azdırın!\nHamar metalizə edilmiş çuqun örtük\nDekorativ evlər ### Nəhayət, üçüncü versiya şriftin rənginə daha yaxındır. İçinizə xarakter və dərinlik verəcəyinə əmin olan daha qaranlıq bir kölgə.\nXam beton effekti boyası\nTollens ### Tollens-də 3 rəsm də bizə müraciət etdi. Birincisi, 60-cı illərin sənaye anbarlarına layiq bir göstəriş təqdim etmək üçün kiçik çiy beton effekti təqdim edir ...\nBeton mumlu boya\nTollens ### Sizi laqeyd qoymayacaq başqa bir Tollens boyası: hamar və soyulmuş effektli mumlu beton model! Sənaye görünüşü ilə yumşaq bir versiya ilə oynayan yüngül boz.\nMarkalı effektli boya\nTollens ### Üçüncü və sonuncu Tollens'in təqdimatı: əzilmiş boya. Bununla, divarlar yalnız beton boz bir hue deyil, həm də ona mükəmməl uyğun olan zolaqlı bir görünüş əldə edir. Bu bonus olaraq kiçik qrafik notdur!\nMetallik boz boya\nCastorama ### Qalan seçim metal bir boya ilə Castorama imzalanmışdır, burada bir neçə cəhət var. Evinizə biraz gümüşü hava bəxş etdiyindən qəşəng gətirmək istəsək birincisini qəbul edirik ... Divar dekorasiyası heç vaxt bu qədər qiymətli olmamışdı!\nCastorama ### Metal boya ilə əldə edilən göstərilmənin başqa bir nümayişi. Zərif olmadığını dediniz?\nSənaye boz boya\nCastorama ### Banyoda istirahətə gəldikdə qərarlı bir sənaye meylini ifadə edən bu bir qədər paslanmış boz rəngli bir rəng verilmişdir.\nBeton effektli gips\nCastorama ### Növbəti nədir? Divarı incə bəzəyən beton təsiri olan dekorativ örtük. Sanki sənaye şəhər tərəfində şeir demək olar ki, üstünlük təşkil edir ...\n20 DIY səyahət gündəliyi\nLapeyre: 2016 kolleksiyasını kəşf edin\nMédor'un ən yaxşı tozsoranları\nCopyright 2022 \_ Divarlarda sənaye üslubunda dekorativ effekt...


"Teeccüb doğuracaq qiymet artımı baş vermeyib" – nazir - Azadliq Xeber\n“Teeccüb doğuracaq qiymet artımı baş vermeyib” – nazir\n24.04.2015 / 15:25 xeber –\nKənd Təsərrüfatı Nazirliyi Azərbaycan ərazisində böyük laboratoriyaların tikintisinə başlayıb.\n“APA-Economics”in xəbərinə görə, bu barədə kənd təsərrüfatı naziri Heydər Əsədov Azərbaycan Dövlət Televiziyasının efirində deyib.\nKənd təsərrüfatı məhsullarının qiymətinin yüksək olduğunu deyən ekspertlərə müraciət edən nazirin deyib ki, bu məsələdə mütəxəssislər təhlillərini düzgün metodika üzərində qurmalıdır. “Məsələn, məhsulun mart ayı üzrə qiyməti ötən ayla müqayisə oluna bilməz. Təbii ki, hər mövsümün öz qiymət və şərtləri var. Ən yaxşı halda məhsulun cari ilin mart ayı üzrə qiyməti ötən ilin analoji dövrü ilə müqayisə oluna bilər”.\nH. Əsədov əlavə edib ki, təhlil metodologiyasında kənd təsərrüfatı məhsullarının maya dəyərini formalaşdıran amillər də nəzərə alınmalıdır. “Məsələn, texnikanın qiyməti artmaqda davam edir. Eynilə gübrələrin və yanacağın qiyməti də artmaqdadır. Təbii ki, bunlar da kənd təsərrüfatı məhsullarının maya dəyərində özünü büruzə verir, qiymət artımını sövq edir”.\nNazir bildirib ki, müəyyən səbəblərdən kənd təsərrüfatı məhsullarının bahalaşması həmin məhsulların istehsal vasitələrinin (yanacaq, texnika, gübrə və s.) bahalaşmasından daha sürətlə baş verir, bununla da qiymət dispariteti yaranır.\n“Ümumiyyətlə, kənd təsərrüfatı məhsullarının qiymətlərinin çox aşağı salınması düzgün praktika deyil. Dövlət maksimum şəkildə qiymət disparitetini qarşılayır. Amma istehsalçıya mütləq şərait yaratmaq lazımdır ki, o gəlir əldə edib, növbəti il üçün investisiya imkanları qazansın. Ona görə, istehlakçılar da bu prosesdə iştirak etməlidir, normal qiymət artımlarını təbii qəbul etməlidir”.\nNazir deyib ki, ümumilikdə Azərbaycanda əsas kənd təsərrüfatı məhsullarının qiymətində artım baş verməyib. “Ötən il baş verən hadisələr fonunda Azərbaycanda kənd təsərrüfatı məhsullarının qiymətində ciddi, təəccüb doğuracaq qiymət artımı baş verməyib”, – deyə nazir bildirib.


Yarım il ərzində keçmiş AzSSR Əmanət Bankının əmanətçilərinə 622 milyon dollardan çox vəsait ödənilib\nBiznes və iqtisadiyyat xəbərləri 4 Dekabr 2012 12:43 (UTC+04:00)\nAzərbaycan, Bakı, 4 dekabr /Trend, müxbir A.Axundov /\n2012-ci il noyabrın 1-nə olan məlumata görə, keçmiş SSRİ Əmanət Bankının Azərbaycan Respublikası Bankının varisi olan "Kapital Bank" 1992-ci il yanvarın 1-nə olan vəziyyət üzrə əmanətçilərə birdəfəlik fərdi ödənişlər qismində 480 445 853 milyon manat ödəyib. Trend-in məlumatına görə, bu barədə çərşənbə axşamı jurnalistlərə "Kapital Bank"ın İdarə Heyəti sədrinin müavini Araz Əliyev bildirib.\n"Hesabat dövründə bankın xidmət məntəqələrinə 1 328 943 milyon müraciət daxil olub. Bu müddət ərzində 1 milyon 220 min 253 əmanətçiyə 480,4 milyon manat vəsait ödənilib. Həmçinin 49 223 müraciət üzrə ödənişlərə icazə verilib, ancaq əmanətçilər hələ öz birdəfəlik ödənişlərinin alınmasına görə müraciət etməyiblər", - Əliyev deyib.\nBirdəfəlik ödənişlərin verilməsinə iyunun 1-dən başlanılıb. Bankın nəzdindəki Əmanətçilərə birdəfəlik fərdi ödənişlər mərkəzlərinin sayı 144-dür. Onlardan 78-i isə respublikanın regionlarında yerləşir.\nSSRİ Əmanət Bankı


2018-ci ildə İlham Əliyevi bu milyarder əvəzləyəcək? - Putinin "adamı" adlandırılan Fərhad Əhmədov danışdı... » SAVAŞ\n2018-ci ildə İlham Əliyevi bu milyarder əvəzləyəcək? - Putinin "adamı" adlandırılan Fərhad Əhmədov danışdı...\nBir neçə gün əvvəl bəzi yerli KİV-lərdə “Kremlin Azərbaycanda yeni layihəsi” barədə sensasiyalı xəbərlər yayldı. Bu xəbərlərin məğzi ondan ibarət idi ki, milyarder Fərhad Əhmədov 2018-ci ildə keçiriləcək prezident seçkilərinə qoşulacaq və prezidentliyə namizədliyini irəli sürəcək. Həmçinin, Rusiyanın eks-senatoru olmuş milyarderin yeni müxalifət partiyasına rəhbərlik edəcəyi iddia olunurdu.\nXatırladaq ki, “Fobs” jurnalının versiyasına əsasən, Fərhad Əhmədv ötən il Rusiyanın ən zəngin insanları siyahısında 51-ci yeri tutub.\nHazırda öz yaxtası ilə dünya səyahətində olan milyarder Fərhad Əhmədov haqqın. az saytına verdiyi müsahibədə haqqında gəzən söz-söhbətlərə açıqlama gətirib.\n“ Kimlərsə qaranlıq otaqda qara pişik axtarmaq əməliyyatlarına pul ayrımağa tənbəllik etmirlər. İndi bütün seçkilərdə Moskvanın “əlini” axtarmaq tendensiyası dəbə düşüb. O nə seçkidir ki, orda Moskvanın əli olmasın. İndi artıq Azərbaycanda da Moskvanın “əl”ini axtarmağa başlayıblar. Halbuki, iki ölkədə münasibətər ideal səviyyədədir. Yox əgər Moskvanın müdaxiləsi həqiqətən yoxdursa onda kimlərsə bunu özündən icad etməyə başlayır. Mənim Elçibəy və Vəzirovla sıx əlaqələrim olduğunu da yazmışdılar, amma onlarla şəxsi tanışlığım yox idi, indi isə belə söhbət yayırlar ki, guya Putinin planına əsasən Azrbaycanın növbəti prezidenti mən olmalıyam. Məqalə müəllifi onu bilməliydi ki, Putin hər zaman öz planlarını mütləq reallaşdırır və kimsə bu planları pozanda ona xoş gəlmir. Lakin xoşbəxtlikdən, mənim təyinatım onun planlarına daxil deyil. Mən heç bir zaman prezident və ya hər hansı ölkənin siyasi lideri olmaq fikrində olmamışam. Mən siyasətdə 5 il oldum. Senator olarkən siyasətin iç üzünü gördüm. Siyasətçi, üstəlik prezident özü özünə məxsus deyil. Prezident əslində qul əməyi tələb edən ağır işdir. Mən isə azadlıq sevirəm. Bu mənlik deyil. Bu nankor işdir. Bu mənə lazımdırmı ? Mənim işim bizneslə bağlıdır. Mən əgər siyasəti düşünsəydim çoxdan partiya qurar, siyasi bazamı formalaşdırardım. Mən bunların heç birini etmirəm”\nBeynəlxalq investor kimi Azərbaycandakı fəallığı barədə sualı cavablandıran milyarder bildirib ki, Azərbaycanda demək olar ki, fəaliyyət göstərmir. Ölkədə atasının xatirəsi üçün inşa etdiryi bir zavodu fəaliyyət göstərir. Müntəzəm olaraq böyük layihələrdə iştirak etmək üçün dəvətlər alsa da , Fərhad Əhmədov sərmayələrini emosiyalardan uzaq şəkildə yerləşdirdiyini bildirib.\n“ Mənim atam Heydər Əliyevin hakimiyyətdə olduğu illər ərzində, sovet hakimiyyəti dövründə həbs olunub və güllələnib Düzdür mən əminəm ki, o müqəssir deyildi. Lakin kommunist partiyası rejimi mövcud idi və Heydər Əliyev özü də illər sonra bu rejimdən əziyyət çəkdi. Mən intiqam almaq düşüncəsində olmamışam. Mən prezident İlham Əliyev və onun ailəsinə hörmət edirəm. Mehriban Əliyevanın vitse – prezident seçilməsini isə vacib addım hesab edirəm, bu Azərbaycanın və prezidentlik institutunun nüfuzunun artmasına xidmət edəcək. Bizim İlham Əliyevlə məqsədimiz birdir. Azərbaycanın ərazi bütövlüyü və tərəqqisi. Bizim düşmənimiz də eynidir. Bir şeyi də qeyd edim ki, məhz onun humanizmi nəticəsində mən atamın məzarını tapdım və layiqli şəkildə dəfn etdim. Belə bir prezidentə xəyanət etmək olmaz.\nFərhad Əliyev Londondan qardaşının dəfninə gəldi\nFərhad Əliyev: "Heydər Əliyev mənəvi atamdır..."